open-index/open-wikipedia-markdown huggingface dataset:
高澄

**高澄**（），字**子惠**，係北魏、東魏權臣高歡個仔，老豆死咗之後，高澄繼承咗佢嘅大丞相職位。佢係北齊追尊嘅**文襄皇帝**。

## 一世
高澄係高歡同婁昭君生嘅大仔，不嬲都深受喜愛。北魏中興元年（531年），高澄做咗渤海王世子。中興二年（532年），高澄升做侍中、開府儀同三司。天平元年（534年），高澄升做使持節、尚書令、大行台、並州刺史。天平三年（536年），高澄開始接觸朝政。而喺同年，高澄做咗京畿大都督。

東魏皇帝元善見同高澄飲酒嗰陣，自稱做朕。雖然係冇錯，但係高澄鬧佢：「朕，朕，狗腳朕！」重叫中書黃門郎崔季舒打多佢三拳。元善見不甘受辱。侍講大臣荀濟同尚書祠部郎中元瑾、長秋卿劉思逸、華山王元大器、淮南王元宣洪同埋濟北王元徽等人商量，要諗辦法搞掂高澄，所以喺皇宮日以繼夜，夜以繼日噉掘通去城出面嘅秘密通道。後來，件事俾高澄知道咗，高澄即刻帶兵闖入皇宮，而荀濟等人喺市場上俾人烹殺。549年，高澄計劃奪取東魏政權，但係喺鄴城意外俾屋企嘅廚師蘭京插死。

550年，佢個細佬高洋稱帝，嗌北齊文宣皇帝。高洋追尊高澄做**文襄皇帝**，廟號**世宗**。

## 評價
《北史·齊本紀上第六》話「文襄嗣膺霸道，威略昭著。內除奸逆，外拓淮夷，擯斥貪殘，存情人物。而志在峻法，急於御下，於前王之德，有所未同。蓋天意人心，好生惡殺，雖吉凶報應，未皆影響。總而論之，積善多慶。」

## 家世
### 老婆
*靖德皇后元仲華
*瑯琊公主元玉儀
*蠕蠕公主
*宋氏
*王氏
*陳氏
*燕氏
*李昌儀
*元靜儀，外婦，元玉儀嘅家姐

### 仔女
*仔
#河南王高孝瑜
#廣寧王高孝珩
#蘭陵王高長恭
#河間王高孝琬
#安德王高延宗
#漁陽王高紹信
*女
#某女
#樂安公主，阿媽係靖德皇后元仲華
#公主，阿媽係靖德皇后元仲華

## 註

## 參考
### 攷

### 書
*《北齊書·帝紀第三》
*《北史·齊本紀上第六》
廣州市兒童公園 (搞清楚)

廣州市入面有13間兒童公園：
*廣州市兒童公園：喺白雲區白雲新城入面，廣州白雲綠地中心隔籬。
*白雲區兒童公園：喺白雲區金沙洲嘅沙貝度。
*黃埔區兒童公園：喺黃埔區嘅大沙東附近。
*增城區兒童公園：喺增城區。
*番禺區兒童公園：喺番禺區大北路同迎星中路附近。
*南沙區兒童公園：喺南沙區嘅蕉門。
*蘿崗兒童公園：喺黃埔區暹崗。
*海珠區兒童公園：喺海珠區嘅南洲。
*越秀區兒童公園：喺而家越秀區嘅人民南路、一德路、仁濟西路、仁濟路之間嘅位嗰度。
*天河區兒童公園：喺天河區珠吉路。
*荔灣區兒童公園：喺荔灣區芳村嘅花灣路嗰邊。
*花都區兒童公園：喺花都區百壽路。
*從化區兒童公園：喺從化區城北新區嘅流溪河邊。
葫蘆 (啤牌)

****（亦有寫成**夫佬**、**俘虜**，）係啤牌組合，結合三條同單啤嘅特點，即係五隻牌入面要有三隻相同點數嘅牌，再另加兩隻相同點數嘅牌，機會率只係得0.1441%。「葫蘆」呢個名係嚟自「Full」嘅音譯。

## 術語
除咗叫呢種牌形做葫蘆之外，有時亦都會想講埋佢嘅大細，咁就講成「X葫」，當中X就係有三隻一樣嗰個點數，例如右圖嗰個葫蘆就叫佢做「5葫」。

## 比較大細
葫蘆喺十三支同鋤大弟都細過四條，大過花；但係呢個牌型喺台灣大老二唔可以壓蛇。要比較唔同嘅葫蘆，淨係需要睇佢有三隻一樣嗰個點數，例如傾葫大過3葫，就算3葫係搭啤煙都冇用。

## 葫蘆喺鋤大弟嘅優勢
喺鋤大弟打5隻嘅時候，葫蘆喺5隻嘅互壓通用牌型排中間（同花順>四條>**葫蘆**>花>蛇），所以唔大但又唔係細。

花同順都唔成啤（只係散牌組成），通常要拆著啤嚟先出到，加上仲要可能抽走大牌去出但又唔大；但相反，夫佬唔同嘅地方係，你可以將佢睇成**滔啤**，咁樣出除咗方便留番啲大牌畀自己，同時間又可以比人哋大、加上如果三條部分太大又冇乜必要唔想出嗰話，可以拆散慢慢打。基本上人家出過啲咩大蛇大花都冇用，因為只要係一堂好細嘅夫就已經夠話事，除非仲有。

一般炒人嘅好牌都有一堂大葫（10葫以上）+ 一堂蛇、花或者甚至係葫蘆或四條 + 一啤弟。

同埋如果你先出，當你有葫蘆但牌唔好，一開始走葫都係一個好選擇，因為博人冇就可以再走多幾隻又唔使被人炒。

## 台灣十三支俗語
台灣有一個俗語叫「兩亂顧一蘆」，牌型為「烏龍、烏龍、葫蘆」（無、無、葫），意思即係即使衰咗大部分，但係至少保住最後僅有嘅優勢。

## 參考
啤牌組合一覽

好多啤牌遊戲都涉及到5隻啤牌嘅**啤牌組合**鬥大細嚟定輸贏，包括Show Hand、十三張、德州話事啤等等，重有鋤大弟雖然唔一定出5隻啤牌，但部份規矩都啱用。

## 各種組合
由大到細：
*同花順
*四條
*葫蘆
*同花
*順
*三條
*滔啤
*單啤
*冇啤

## 鬥大細規矩
#鬥組合嘅大細 
#如果組合一樣，鬥字嘅大細（由最大嘅字鬥起）：煙 > 傾 > 囡 > 積 > 10 > 9 > 8 > 7 > 6 > 5 > 4 > 3 > 弟（鋤大弟就弟最大、3最細）
#如果所有字都一樣大，通常當打和，或者鬥埋花嘅大細：葵扇♠ > 紅心♥ > 梅花♣ > 階磚♦(有時唔係嘅)
四條

****，（英文：**Four of a kind**）係啤牌組合，大多數玩法入面淨係細過同花順，五隻牌入面要有四隻相同點數嘅牌，機會率只係得0.0240%。

## 俗語
廣東俗語有話：「無料扮四條」，即係明明自己唔掂都要扮到好掂咁。
金秀賢 (女演員)

**金秀賢**（，，）係南韓嘅女演員同模特。喺南韓首爾度出世。2005年，佢喺韓國嘅超級模特大賽入面攞咗冠軍。2014年，喺卌幾位南韓女演員嘅競爭入面，重通過咗試鏡嚟參加咗《復仇者聯盟2》嘅荷里活電影嘅拍攝工作。

## 出面網頁

* 
* 
* 
* 
* 

## 註
花 (啤牌)

**花**（又叫**同花**，）係啤牌組合，要五隻牌既要同一隻花，但點數唔係連續順序，機會率只係得0.196%。

如果隻花做到五隻牌點數連續順序，就係同花順。（注意：差一張都唔得）
蛇 (啤牌)

**蛇**（又叫****，）係啤牌組合，要五隻牌要點數連續順序，但唔係同一隻花，機會率只係得0.39%。

如果條蛇做到五隻牌同一隻花，就係同花順。（注意：差一張都唔得）
蛇 (搞清楚)

**蛇**可以解：
*蛇，冷血動物一隻，係中國嘅其中一個十二生肖動物。
*蛇 (啤牌)，啤牌組合。
*蛇王，偷懶噉解。
三條

****（英文：**Three of a kind**）係啤牌組合，五隻牌入面要有三隻相同點數嘅牌，搭兩隻唔同點數嘅牌，機會率有2.11%。

如果三條挾埋兩隻同點數嘅牌，就係葫蘆。
滔啤

**滔啤**（英文：**Two pair**）係啤牌組合，五隻牌入面要有兩組兩隻相同點數嘅牌，機會率有4.75%。「滔啤」呢個名係嚟自「Two pair」嘅音譯。
高樹

**高樹**（；），一般叫佢做，係北齊奠基者高歡嘅老豆，北齊開國皇帝高洋嘅阿爺，渤海蓚（今河北景縣）人。佢係魏孝文帝個都將，討伐過柔然。魏孝明帝嗰陣係大都督。

## 一世
高樹生性通率，不事家業。喺白道南度住。《北齊書》記載高樹屋企發出「赤光紫氣」，佢尐隔籬鄰舍覺得非常奇怪，勸高樹生搬屋去避尐光。高樹生答佢哋：「點知呢樣嘢唔係一件吉兆？」然後就冇睬佢哋。

高樹個仔高歡出世之後老婆韓期姬就過身，高樹將高歡交畀自己嘅女婿（即係高歡嘅姐夫）鎮獄隊尉景撫養。高樹個孫高洋建立北齊之後，追尊高樹做。

## 家世
*阿爺：高湖
*老豆：高謐，高湖第三個仔，官位達到侍御史。
*仔：高歡，北魏、東魏權臣，官位達到丞相。

## 註釋
施嘉莉祖安遜

（，其他譯名包括**史嘉麗祖安遜**、**史嘉莉祖安遜**，大陸譯做**斯嘉麗·約翰遜**，臺灣譯做**史嘉蕾·喬韓森**；）係美國電影女演員，代表作包括《情深說話未曾講》（The Horse Whisperer）、《畫意私情》（Girl with a Pearl Earring）同埋《迷失東京》（Lost in Translation）等等。

近年佢嘅電影作品包括《復仇者聯盟》（The Avengers）系列電影做「黑寡婦」（Black Widow），重有就嚟上畫嘅《絕路殺姬》（Lucy）同《皮下之慌》（Under the skin）。

## 拍過嘅戲
*1994.   NORTH  {再見亦是父母}
*1995.   JUST CAUSE  {正義鬥士}
*1997.   HOME ALONE 3  {寶貝智多星之智擒四大癩王}
*1998.   HORSE WHISPERER, THE  {情深說話未曾講}
*2001.   MAN WHO WASN’T THERE, THE  {綠帽離奇勒索}
*2001.   GHOST WORLD  {黐孖妹}
*2002.   EIGHT LEGGED FREAKS  {近蛛者殺}
*2003.   LOST IN TRANSLATION  {迷失東京}
*2003.   GIRL WITH A PEARL EARRING  {畫意私情}
*2004.   GOOD WOMAN, A  {迷失女人心}
*2004.   IN GOOD COMPANY  {公私密友}
*2005.   ISLAND, THE  {謊島叛變}
*2005.   MATCH POINT  {迷失決勝分}
*2006.   PRESTIGE, THE  {死亡魔法}
*2006.   SCOOP  {遇上塔羅牌殺手}
*2006.   BLACK DAHLIA, THE  {艷屍案中案}
*2007.   NANNY DIARIES  {保姆日記}
*2008.   VICKY CRISTINA BARCELONA  {情迷巴塞隆拿}
*2008.   SPIRIT, THE  {幽靈奇俠}
*2008.   OTHER BOLEYN GIRL, THE  {華麗孽緣}
*2009.   HE’S JUST NOT THAT INTO YOU  {收錯愛情風}
*2010.   IRON MAN 2  {鐵甲奇俠2}
*2011.   WE BOUGHT A ZOO  {翻身動物園}
*2011.   WOODY ALLEN: A DOCUMENTARY  {活地阿倫私導賞團}
*2012.   HITCHCOCK  {驚慄大師：希治閣}
*2012.   AVENGERS, THE  {復仇者聯盟}
*2012.   WOODY ALLEN: A DOCUMENTARY  {活地阿倫：人生編導演}
*2013.   DON JON  {性人君子}
*2013.   UNDER THE SKIN  {皮下之慌}
*2014.   CAPTAIN AMERICA: THE WINTER SOLDIER  {美國隊長2}
*2014.   CHEF  {滋味旅程}
*2014.   LUCY  {LUCY：超能煞姬}
*2015.   AVENGERS: AGE OF ULTRON  {復仇者聯盟2：奧創紀元}
*2016.   HAIL CAESAR  {萬千星輝綁架案}
*2016.   CAPTAIN AMERICA: CIVIL WAR  {美國隊長3：英雄內戰}
*2017.   GHOST IN THE SHELL  {攻殼機動隊}
*2017.   ROUGH NIGHT  {姊妹欲蒲團}
*2018.   AVENGERS INFINITY WAR  {復仇者聯盟3無限之戰}
*2019.   AVENGERS: ENDGAME  {復仇者聯盟4：終局之戰}
*2019.   JOJO RABBIT  {陽光兔仔兵}
*2019.   MARRIAGE STORY  {婚姻故事}

## 拎

* 
*
單啤

**單啤**（或者就咁叫**啤**，英文：**One pair**）係啤牌組合，五隻牌入面要有一組兩隻相同點數嘅牌，機會率有42.26%。「啤」呢個名係嚟自「pair」嘅音譯。
冇啤

**冇啤**（）係最細嘅啤牌組合，即係五隻牌都組唔到其他啤牌組合，點數無隻相同又唔順序，又唔係同一隻花，機會率最高，有成50.11%。
LUCY:超能煞姬

《**LUCY:超能煞姬**》（***Lucy***），之前譯《**絕路殺姬**》，係2014年法國動作電影，由洛比桑編導監製，由施嘉莉祖安遜同摩根費里曼主演。電影喺法國同埋台灣取景。

## 故仔
套戲描述住喺臺北嘅女大學生露絲（施嘉莉祖安遜飾），俾韓國黑幫王大佬收咗，作為人體運毒器，將毒品運到唔同嘅歐美國家，途中，藥物意外外露，令佢腦部功能強化，進而擁有超乎常人嘅感知力，甚至感覺唔到痛，隨意控制其他人以及身邊一切，成為「超人」。亦為露絲招來殺機，佢藉由神經科學傢諾曼教授同埋巴黎差人嘅幫助來逃避追殺。為阻止可能改變世界嘅藥落入黑幫手中。露西用超能力，同黑幫開戰。

## 評
Rotten Tomato 網站畀 62%，MetaCritic上40評家平均分61分，口碑一般。
皮下之慌

《**皮下之慌**》（）係2013年科幻恐怖電影，改編自荷蘭同名小說，由祖納芬基里沙編導，由施嘉莉祖安遜主演，佢扮演一個食男人嘅外星人。
雜碎

**雜碎**（英文：**Chop suey**）係美國式中餐，無特定材料，通常將肉、芽菜、菜蔬、雞蛋炒埋一碟。唔少唐人街唐餐館都會將「雜碎」嘅英文寫上招牌度。

「雜碎」呢個詞原意係動物內臟，好似豬雜、牛雜咁，因為洋人好少食動物內臟，所以「雜碎」就變咗普通嘅肉。
鹵味

**鹵味**即係鹵水浸嘅嘢食，好多嘢食都可以做嘅鹵味，好似鴨、鵝、豬肉、內臟、雞翼、乳鴿、墨魚、牛腱、豆腐甚至雞蛋。

## 煮法
#燙煮，例如米血糕
#浸泡，例如五香茶葉蛋
#燒煮，例如五香牛腱
#炸滷，例如炸滷里肌
#油燜，例如古早香菇滷肉
#醬滷，例如五香醬鴨
#凍滷，例如梅花肉凍

## 食材分類
* 豬肉
* 牛肉
* 鴨肉
* 雞肉
* 海鮮
* 豆製品
* 蔬菜
* 動物內臟

## 用料
用料分為鹵包香料同調味兩種：

* 五香粉
* 盬
* 紫蘇梅
* 冰糖
* 紹興酒
* 醬油
* 茶葉
* 酒糟
* 丁香
* 八角
* 薑
* 蔥
* 桂皮
* 當歸
* 花椒
* 紅辣椒
* 陳皮
* 肉桂
* 料理酒
* 草果
* 米酒

## 睇埋
*齋鹵味
技術決定論

係個社會學假說，呢門理論認爲，成個社會嘅技術發展會促進到社會嘅構築發展以及影響各類文化、價値觀。呢門理論係由美國社會學家范伯倫提出。喺美國二十世紀最急進嘅技術決定論者係Clarence Ayres，佢係范伯倫同杜威嘅追隨者，而William Ogburn亦係有名嘅急進技術決定論者。

技術決定論嘅根本鋪設源自德國經濟學家、哲學家馬克思，喺馬克思嘅學說入面，技術、生產力（）嘅改變，會從根本上決定社會嘅上層組織，諸如社會關係、文化等，而好似政治、文化呢啲社會上層建築又反作用返作爲社會基礎嘅經濟、技術。馬克思嘅呢種主張影響咗啲人對當代社會嘅睇法，即係話而家呢個時代啲科技日新月異，最終會全方位改變人類嘅生存方式。

## 註、攷
豪溪站

**豪溪站**（；）係喺日本岡山縣總社市嘅西日本旅客鐵道伯備線嘅火車站。

## 車站嘅結構
站臺設計上係單式月臺（一面一綫）同島式月臺（一面雙綫）嘅組合，共計兩面三綫。

## 火車線路

類:岡山縣
渣剌島國際爵士節

（；）係每年秋天喺韓國京畿道加平郡達田里嘅舉辦嘅國際爵士節。

呢個音樂節嘅目的係想向大眾推廣爵士樂，向韓國國內介紹有實力而啲民眾唔多知嘅爵士樂家，所邀請嘅人有啲來自第三世界國家，有啲係本地樂隊。每年有近100支隊來表演，佢嘅舞臺有10個左右，除咗其中有2個係免費外其他都要畀入場券，而佢嘅入場費同同等規模嘅音樂節比落算平。

2013年累計遊客超過100萬，成爲韓國代表嘅音樂節之一。2009年、2010年畀韓國文化體育觀光部指定爲有望音樂節，2011年到2013年間指定爲大韓民國優秀音樂節，2014年評爲最優秀音樂節，個名慢慢響起身。
清音站

**清音站**（；）係喺日本岡山縣總社市嘅西日本旅客鐵道、嘅火車站。行過呢個站嘅有兩條綫，一條係伯備線，另一條係井原鐵道嘅井原線。

## 車站嘅結構
喺站臺設計上，由單式月臺（一面一綫）同島式月臺（一面雙綫）合成，共計兩面三綫。

## 火車線路

類:岡山縣
木戶站

**木戶站**（；）喺日本福島縣雙葉郡楢葉町，係東日本旅客鐵道嘅火車站。

## 車站嘅結構
站臺設計係兩面兩綫嘅地面車站。

## 火車線路
阿斯圖里亞斯親王菲臘皮

**阿斯圖里亞斯親王菲臘皮**可以係：
*菲臘二世 (西班牙)
*菲臘三世 (西班牙)
*菲臘四世 (西班牙)
*菲臘皮·普洛斯裴洛，西班牙王菲臘四世嘅仔
*菲臘六世 (西班牙)
李悅彤

**李悅彤**（**Liddy Li**，），原名**李婷**，係香港電影演員，湖南出世，做過無綫電視藝員，出名演出包括綜藝電視節目《耳分高下》做SING之天使「檸檬」，同埋電視劇《》做「細Mon」。

## 新聞事件
2014年5月26號，李悅彤被香港媒體拍到同已婚嘅香港導演彭順（彭順妻子係李心潔）出遊親密接吻嘅影片，引發婚外情風波。事件爆出後，李悅彤閂咗個人網路帳號評論功能，同埋刪咗微博所有貼文同留言，但仍保留同彭順嘅合照。2014年5月28號，導演彭順聯合妻子李心潔發表聲明協議共同面對，攜手同行。李悅彤後尾刪埋同彭順嘅合照，引發關注。

2014年5月31號，香港九龍啟晴邨發生槍擊案，疑兇李德仁喺第二日吞槍自殺。佢大女李婷嘅背景資料同李悅彤一樣，被傳媒懷疑係同一人。

## 參考

## 連結
* 
* 
* 
* 
* 
* 李悅彤捲版權糾紛
A系坦克

**A系坦克**，係蘇聯響第二次世界大戰之前研發嘅一系列坦克，亦都係T-34坦克嘅原型。

## 史
響西班牙內戰嗰時，蘇聯嘅BT坦克同T-26坦克表現並唔突出；西班牙內戰之後，蘇聯裝甲部隊理事會主席巴普洛夫斷言，戰車嘅裝甲防護脆弱將會爲蘇聯紅軍嘅機械化部隊帶嚟災難性嘅後果，建議蘇聯紅軍開發一種新型戰車。

響1938年至1939年期間，先後有三種設計計劃被批准，分別係A-20、A-30同A-32。A-32比A-20嘅裝甲更加厚，火力更加強，因此蘇聯最終選中A-32嘅方案，而A-20坦克嘅設計方案都因為噉而被廢棄。至於A-30嘅炮塔太細，安裝大型武器好麻煩，炮塔座圈又承受唔到76.2毫米火炮嘅後座力，因此斯大林廢止咗呢個計劃。

## 裝備
A系坦克嘅主要武器有一門45毫米1932型戰車炮，同BT坦克相同，亦都設有兩挺7.62毫米機槍。

## 參考
美國軍用朱古力

**軍用朱古力**係美軍標準口糧之一，好高熱量而且細細嚿，按軍方規定嘅重量同大細製造；軍用朱古力嘅味道同成份無異於一般市售嘅朱古力，但係包裝同鑄型就好唔同。
大通寺 (廣州)

**大通寺**（）係中國廣東省廣州市荔灣區嘅其中一個遺址。而呢個遺址係喺芳村大道中嘅北邊，珠江嘅南邊，花地涌嘅東邊，上市街嘅西邊冇幾遠嗰度。喺宋朝、元朝同清朝嘅「羊城八景」入面，佢同煙雨井一齊攞埋「**大通煙雨**」嘅名。

## 史
### 寶光寺
其實喺南漢嗰陣，呢度唔係嗌「大通寺」嘅名，而係嗌「寶光寺」嘅名。根據《南漢書》卷十七，列傳第十一寫咗嘅記錄係話咗，寶光寺係喺南漢達岸僧喺南漢時起咗嘅。而嗰陣嘅寶光寺係南漢時期7間寺嘅其中一棟。

### 「大通寺」嘅名點嚟？
到咗宋政和六年（1116年）嗰陣，有位經略使覺民就整咗個「大通慈應禪院」嘅橫額出嚟，「大通寺」就係因為噉得出嚟嘅。

### 宋朝嘅繁華
喺宋朝時，白鵝潭嘅西邊就係大通滘（依家係花地河），嗰陣係喺西江同北江嘅船成日都行過呢度。而大通滘尐水好深，重有河又闊，而且風平浪靜，嗰陣就係宋朝時廣州嘅一個大港口，就係大通港喇。由於有咗呢個港口響度，所以大通寺南邊就發展到變咗廣州嘅八大城鎮（大通鎮）喇。

### [[清朝]]
呢間寺嘅最大一次重新裝修係喺康熙時期喇，而呢次重新裝修，係陣咗個金燦燦嘅大雄寶殿同天王殿，重喺煙雨井度起咗個六角亭同畀人上去睇景嘅煙雨樓同精舍，而間寺嘅範圍都變大咗。之後士大夫同名士都喺呢度起埋別墅都有。另外重種咗卅幾度嘅大大細細園林出嚟。。喺鴉片戰爭之前，呢度成日都睺實嗮啲嚟廣州度經商嘅鬼佬，到咗嘉慶十七年，蔣攸做咗兩廣總督之後重將海幢同花地（大通古寺嗰邊）嚟做鬼佬嘅旅遊景區，重規定到咗農曆每個月帶有「八」字嗰日（初八、十八、廿八）嚟睇，喺太陽落山嗰陣就唔畀睇喇。有位嗌靈鷲（1639——?）嘅詩僧主持咗大通寺，重加咗大通煙雨嘅出名度添。而嗰時嘅大通煙雨，就係文人墨客嘅聚集地。

到咗清朝中葉之後，由於西南涌同官窯涌成日都發生淤塞嘅嘢，搞到喺西江同北江行嘅船都改嗮行第度，而大通港就開始衰落喇。但大通煙雨嘅旅遊景區重越嚟越勁，有尐遊客重將睇景搬到河度。大通滘重有唔哩嚜捈嘅遊艇出嚟畀遊客喺花地河度睇花或晚黑喺白鵝潭度睇月光光。

## 大通寺嘅消失
### 民國嘅破壞
喺民國初年，由於廣州嘅社會動盪，搞到治安惡化且經濟蕭條，而之前成日好多人旅遊嘅大通煙雨就越嚟越少人去喇，搞到個廟成日被人整爛，變咗個賊佬避難嘅地區。喺20世紀30年代，由於日本仔殺到廣州，重喺大通寺度搞咗個駐防（重起埋個卡都有）嚟儲存啲糧食，搞到整好咗成千年嘅廟都冇埋。

### 中華人民共和國成立之後
*1953年：呢度變咗間一工廠（之前係廣州市農產品加工廠，後嚟變咗廣州果子食品廠）。
*1958年：「大通煙雨」嘅牌坊俾人拆咗。後嚟間工廠重整大咗個曬場同職工嘅運動場，而重凈低嘅爛六角亭同塞咗嘅煙雨井都鏟走埋，得返兩樖老榕樹響度。

## 重建
1997年，本嚟話廣州果子食品廠就同香港嘅恒基地產公司嚟合作喺呢度搞棟高樓住宅嘅。但係喺2003年嘅7月份，廣州市就開展咗第四次嘅文物普查工作，就係芳村區文化局組織嘅文物調查入面，睇咗下轄區入面嘅文物資源，就係噉過咗一年（喺2004年10月），重嗌咗廣州市文物考古研究所入面嘅專家嚟幫手，喺之前嘅廣州果子食品廠嘅工地度挖咗煙雨井遺址出嚟，而呢個煙雨井重俾廣州市民關注咗。就係噉，成千年嘅古井重新出返嚟。到咗2005年7月，煙雨井已經俾廣州市人民政府加咗入去文物保護單位度。喺2008年8月27號，大通寺同煙雨井已經修復好，嗰度係一個細型嘅公共文化場所。

## 註

## 睇埋
* 煙雨井

## 連出去
* 明羊城八景“大通烟雨”即将免费开放 廣州圖書館
* 大通烟雨考 廣州文史
* 大通烟雨井待有出头天 南都網
阿虫

**阿虫**（），原名**嚴以敬**（Yim Yee King），畫水墨小品，諷刺時弊嘅漫畫家。

喺廣州出世同讀小學，後尾移居香港，成屋企人就逼喺深水埗一個牀位，由於生活貧困，讀咗兩年中學就開始出來做工，做過學師仔、小販、礦工。由19歲開始。喺報館做細嘅時候，無師自通，創作水墨小品，喺六、七十年代嘅香港報刊雜誌風行廿幾年，名噪一時。1984年移民美國。

## 參考

## 出面網頁
*
橡皮艇

**橡皮艇**係橡膠皮嘅艇仔，入面裝滿空氣，好多時都用嚟做救生艇，亦可以裝摩打當普通艇用。

類:艇
街渡

**街渡**係香港獨有嘅渡輪，比較細隻，通常服務大嶼山、坪洲、長洲、南丫島同其他離島，而香港島嘅香港仔同鴨脷洲之間都有街渡服務。
Ftisland

FTIsland／FTISLAND／F.T.Island（韓文：에프티 아일랜드），全名係Five Treasure Island，簡稱FTI（FT），係韓國FNC Entertainment公司其下既第一個流行搖滾樂團。隊名意係「五個寶藏島」，姐係指樂團五個成員——李洪基、崔鍾訓、李在真、宋承炫同埋崔敏煥。2009年1月，其中一個成員吳元斌退出，隨後加入新成員宋承炫。
樂隊既代表色係黃色。歌迷叫做「Primadonna」（義大利文），簡稱皆係「PRI」。官方應援物可以叫Pentastick。
佢地係2009年正式成立子團體FT.triple，由崔鍾訓、李在真同埋崔敏煥所組成。

9 Maret: ￼ Australia (pemenang: David Coulthard - McLaren)

23 Maret: ￼ Malaysia (Kimi Raikkonen - McLaren)

6 April: ￼ Brazil (Giancarlo Fisichella - Jordan)

20 April: ￼ San Marino (Michael Schumacher - Ferrari)

4 Mei: ￼ Spanyol (Michael Schumacher - Ferrari)

18 Mei: ￼ Austria (Michael Schumacher - Ferrari)

1 Juni: ￼ Monaco (Juan Pablo Montoya - Williams)

15 Juni: ￼ Kanada (Michael Schumacher - Ferrari)

29 Juni: ￼ Eropa/Nurburgring (Ralf Schumacher - Williams)

6 Juli: ￼ Prancis (Ralf Schumacher - Williams)

20 Juli: ￼ Inggris (Rubens Barrichello - Ferrari)

3 Agustus: ￼ Jerman (Juan Pablo Montoya - Williams)

24 Agustus: ￼ Hungaria (Fernando Alonso - Renault)

14 September: ￼ Italia (Michael Schumacher - Ferrari)

28 September: ￼ Amerika Serikat (Michael Schumacher - Ferrari)

12 Oktober: ￼ Jepang (Rubens Barrichello - Ferrari)

## 成員資料
高緯

北齊後主（溫國公）**高緯**（），字**仁綱**，南北朝時期北齊第五位皇帝（565年－577年在位），北齊武成帝高湛嘅大仔。

## 一生
佢即位嗰陣，腐朽嘅北齊政權已經搖搖欲墜，佢自己重仍然荒淫無道，導致北齊軍隊衰弱，政治腐敗，尤其最大致命傷係誅殺名將斛律光、高長恭、段邵，噉樣令到北齊冇晒可以抗擊北周侵略嘅有能將領，北周來攻，齊軍大敗，周軍冇幾耐攻爆咗北齊京師鄴（家下河北臨漳），高緯即刻將皇位傳畀自己8歲嘅仔高恆，然後帶住幼主高恆等十幾人騎馬準備投降南面嘅南陳，但係佢哋班友一逃到去青州（家下山東青州）就俾周軍俘虜咗，俾北周封做溫國公，冇幾耐因為被誣陷謀反，俾人賜死。終年21歲。

諷刺嘅係，高緯被俘之後，對周武帝宇文邕提出嘅要求竟然係將馮小憐還翻畀佢。宇文邕話：「朕對於天下，就好似除鞋一樣咁輕視，一個老太婆有咩咁好同您爭呢？」高緯對馮小憐痴愛到噉，但係，呢份情代價亦都太沉重、太荒唐。高緯寵愛馮小憐，李商隱曾經寫詩諷刺佢：

「小憐玉體橫陳夜，已報周師入晉陽」—北齊兩首(第一)第二聯

「晉陽已陷休回顧，更請君王獵一圍」—北齊兩首(第二)第二聯

呢兩首詩講明，齊後主喺北周入侵嗰陣仍然唔理政事，荒唐、淫亂，同之後嘅周宣帝一樣係一隻「大墨魚」。

## 后妃
*斛律皇后，左丞相斛律光女。
*胡皇后，隴東王胡長仁女。
*穆皇后，婢女輕霄個女，老豆嘅身份已經失傳。
*馮淑妃
*左娥英李氏，李祖欽女
*右娥英裴氏
*曹昭儀，曹僧奴女
*曹昭儀嘅家姐
*董昭儀，董賢義女
*毛夫人，毛思安妹
*彭夫人
*王夫人
*小王夫人
*李夫人
*李夫人，李孝貞女

## 仔女
*幼主高恆
*東平王高恪，母小王夫人，跟住封琅邪王（572年封，死？）
*高善德
*高買德
*高質錢
*公主高氏

## 參攷

## 出面網頁
*《北齊書·帝紀第八·後主 幼主》唐·李百藥著
*《資治通鑑·第一百七十三·陳紀七》
李洪基

**李洪基**（，，非正式常用譯名：李弘基），係韓國流行搖滾樂隊FT Island嘅成員之一。童星出身，2002年開始拍電視劇，之後經過幾年音樂訓練，2007年成為FT Island主唱同埋以歌手嘅身份正式出道。

## 出面網頁

* 
* 
* 
*
尖沙咀六四集會

**尖沙咀六四集會**係香港一年一度悼念六四事件死難者嘅集會，由香港本土派發起，由2013年開始到2015年，每年6月4號挨晚，嚮尖沙咀香港文化中心出面集會。出席呢個集會嘅人，好多都係唔滿意支聯會搞嘅維園六四燭光晚會多年嚟無乜點變過同埋佢「愛國」嘅主張。

2013年嘅集會由本土派網民自發搞，約莫有一千人參加；2014年到2015年嘅集會由香港本土派團體「熱血公民」同 黃毓民嘅「普羅政治學苑」做搞手，約莫有七千人參加。

2016年，時任立法會議員黃毓民、熱血時報創辦人黃洋達同學者陳雲搞五區六四集會，尖沙咀係其中一區，取代咗尖沙咀六四集會。

## 睇埋
*維園六四燭光晚會
香港本土派

**本土派**（；），泛指政綱以香港人利益為出發點
，強調香港主體意識同本土文化嘅政治派系。

本土派以前屬於激進民主派，喺2010年港中矛盾浮現嗰陣開始興起，到咗2016年立法會選舉之後，同自決派被合稱做「本土自決派」（某啲傳媒而家叫「抗爭派」），成為除泛民主派同建制派以外，香港政治光譜入面嘅一部分。2019年香港修例風波之後，部分視為泛民主派成員，而修憲派（熱血公民、香港復興會、香港市民黨）就由本土派分裂出嚟發展。

## 分支
***港獨派**：詳見香港獨立運動
***民族自決派**：提倡以香港民族身份去舉行決定香港前途嘅自決公投
***歸英派**：主張將香港嘅主權移交畀英國作為過渡
***制憲派**：主張透過「全民制憲、重申立約」的方式修改《基本法》，為香港爭取真正嘅自治

## 組織
***港獨派**：香港民族黨、香港獨立黨、
***民族自決派**：本土民主前線，ALLinHK─青年新政、東九龍社區關注組、天水圍民生關注平台、長沙灣社區發展力量、慈雲山建設力量、屯門社區關注組
***歸英派**：、歸英獨立聯盟
***制憲派**：熱普城─普羅政治學苑
***其他**：北區水貨客關注組、正義行動、屯門社區網絡、沙田社區網絡、埔向晴天

## 區議員（2020年至2023年）
响香港第六屆區議會入面，香港本土派連同自決派喺6個區議會入面，一共有15個議席，議員包括：

2023年12月31號，隨住親政府陣營全面光復區會，香港本土派、自決派區議員全部夠鐘走人，唔再尋求連任。

## 人士
***港獨派**：陳浩天─香港民族黨召集人、馬駿朗─香港獨立黨秘書長，歐陽剛、鍾翰林、張若非─召集人、鄭俠─社運人士
***民族自決派**：黃台仰、梁天琦─本土民主前線發言人、梁頌恆─前候任立法會議員，青年新政召集人、游蕙禎─前候任立法會議員，青年新政代表、─東九龍社區關注組發言人、黃子健─觀塘區議會前任議員，東九龍社區關注組代表、王百羽─天水圍民生關注平台發言人，前任元朗區議員
***歸英派**：賴綺雯─召集人
***制憲派**：黃毓民─普羅政治學苑主席
***其他**：鄺頌晴─鍵盤戰線發言人、梁金成─北區水貨客關注組發言人、陳國強─沙田區議會前任議員（獨立身份參選），正義行動代表、劉頴匡─沙田社區網絡主席、黃學禮─沙田區議會前議員，沙田社區網絡代表、黎梓恩─沙田區議會前議員（獨立身份參選）、鄺葆賢─九龍城區議會前議員，青年新政前代表、曹凱喬─香港寫作人、霍千琳─香港寫作人、羅永生─文化研究學者、柯翠婷─毛記電視藝員、馬俊怡─香港模特兒、陳學鳴─Umovie創作總監、鄭立─香港遊戲開發者及專欄作家、健吾─香港商業電台主持人及大學講師、陶傑─專欄作家

## 行動
*光復上水站
*尖沙咀六四集會
*雨傘革命
*魚蛋革命

## 引用

類:泛民主派
熱血公民

**熱血公民**（英文：Civic Passion），喺一個依家現已退出咗香港嘅修憲派政黨，喺2012年2月29號成立到2021年9月3號，自稱「非泛民主派、非香港本土派」，核心人物有鄭松泰、莊芷茵、王頴思、黃兆健同鄭錦滿等人。

佢哋主張「永續基本法」同「推動憲政改革」（但喺2017年，鄭松泰响內部錄音中指出「熱血公民」唔係本土派），開山鼻祖係黃洋達、陳秀慧兩公婆，佢哋亦創辦跨媒體平臺熱血時報。

2016年，佢哋同普羅政治學苑、香港復興會組成熱普城選舉聯盟，參選第6屆香港立法會選舉，結果只係憑鄭松泰贏得一個議席。2017年初，熱血公民同黃洋達嘅《熱血時報》分家。

2020年，熱血公民參與第7屆香港立法會選舉，大埔區議員黃兆健參選新界東選區、主席兼立法會議員鄭松泰喺新界西選區尋求議席連任，而黨員莊芷茵同鄭錦滿就喺香港島選區出選，熱血公民用「捍衞自由，保住香港，港人為大，自強不息」作為今次選舉嘅綱領，不過武肺第三波疫情爆發，佢哋卒之都冇參選。

## 解散熱血公民在任時期
熱血公民於2021年9月3號宣布解散同埋嘅出席目標為成員之下，除咗鄭松泰為熱血公民前主席，王頴思、黃兆健亦都喺同日成為香港民主派區議員辭職潮嘅犧牲品，呢個唔存在解散之後就會係亦令佢哋到而家已經冇晒區議會議席。

## 睇埋
*尖沙咀六四集會
*香港本土意識
*香港本土派
*激進民主派
*香港自治運動：政治理念（城邦派）
*修憲派

## 出面網頁
* 
* 
* 
* 

類:香港政黨
類:熱血公民
黃洋達

**黃洋達**（，），香港政治人物，鄉下廣東海豐。佢係修憲派政治組織熱血公民嘅搞手。佢以前做過電影同電視編劇，寫過書，並做網臺節目主持。

2012年香港立法會選舉，黃洋達第一次參選，挑戰九龍東直選議席，輸大約2千票而贏唔到議席。選舉失利之後，佢主力搞媒體同政治組織「熱血時報」。

2016年香港立法會選舉，黃洋達再參加九龍東直選，但由於同譚香文、快必、陳澤滔互相𠝹票，再次落選。

佢老婆陳秀慧亦係香港社運人物。

## 睇埋
*鄭松泰
*黃毓民
*熱普城
*香港人網
*香港自治運動——政治理念（城邦派）

類:前熱血公民成員
屈完

**屈完**，'''羋'''姓，'''屈'''氏，名**完**，中國春秋時期楚國大夫。

前656年，齊桓公借自己嘅妾室蔡姬俾蔡國嫁到楚國嘅事，率領中原諸侯，包括宋、陳、衛、鄭、許、魯、曹、邾，去討伐蔡國。楚成王救蔡國，齊楚兩國響召陵（家下嘅河南省漯河市召陵區）嗰庶會盟。楚成王派屈完，屈完話齊楚風馬牛不相及，齊國憑啲咩去進犯楚國。管仲就鬧楚國未能按時向周王室進貢苞茅，最後雙方達成妥協，訂立召陵之盟。齊桓公對屈完講：「以此眾戰，誰能御之！以此攻城，何城不克？」屈完答佢：「君若以德綏諸侯，誰敢不服？君若以力楚國方城以為城，漢水以為池，雖眾，無所用之！」。

## 參考資料
煙雨井

**煙雨井**（）係中國廣東省廣州市入面嘅其中一個比較出名嘅井，而呢個井係喺荔灣區芳村嘅大通寺入面。喺宋朝、元朝同清朝嘅「羊城八景」入面，佢同大通寺一齊攞埋「**大通煙雨**」嘅名。

## 史
### 傳說
喺舊陣時嘅大通寺度，有個水工唔小心將個鏟跌咗落個井度，後嚟喺白鵝潭度睇到。噉就出咗「扁擔放井流，白鵝潭上收，陽光照船影，井口見船浮。」嘅民謠出嚟。而煙雨井重有個出奇嘅嘢，就係喺出橫風橫雨之前，井就識噴煙；而天晴時重喺井口度睇到白鵝潭嘅帆影：而喺深夜嗰陣重可以喺井口度聽到尐喺白鵝潭傳過嚟嘅歌聲都有。由於個煙雨井喺大通寺入面，所以咪有「大通煙雨」嘅名響度喇。
### 逳手同落成
呢個井係喺南漢大寶元年（公元958年）由達岸禪師開山等南漢後主嚟出錢起緊大通寺嗰陣，喺天王殿前面嘅天階度整咗個深嘅井，之前係嗌過「龍霞井」，後嚟喺北宋時期改咗嗌「煙雨井」。
## 煙雨井嘅消失
### 民國嘅破壞
喺民國初年，由於廣州嘅社會動盪，搞到治安惡化且經濟蕭條，而之前成日好多人旅遊嘅大通煙雨就越嚟越少人去喇，搞到個廟成日被人整爛，變咗個賊佬避難嘅地區。喺20世紀30年代，由於日本仔殺到廣州，佢同大通寺一齊搞咗個駐防（重起埋個卡都有）嚟儲存啲糧食，搞到整好咗成千年嘅廟都冇埋。不過煙雨井重留咗喺度。

### 中華人民共和國成立之後
*1953年：呢度變咗間一工廠（之前係廣州市農產品加工廠，後嚟變咗廣州果子食品廠）。
*1958年：「大通煙雨」嘅牌坊俾人拆咗。後嚟間工廠重整大咗個曬場同職工嘅運動場，而重凈低嘅爛六角亭同塞咗嘅煙雨井都鏟走埋，得返兩樖老榕樹響度。

## 重建
1997年，本嚟話廣州果子食品廠就同香港嘅恒基地產公司嚟合作喺呢度搞棟高樓住宅嘅。但係喺2004年10月份，廣州市文物考古研究所就喺之前嘅廣州果子食品廠嘅工地度挖咗煙雨井出嚟，結果俾廣州市民關注。就係噉，成千年嘅古井重新出返嚟。到咗2005年7月，煙雨井已經俾廣州市人民政府加咗入去文物保護單位度。喺2008年8月27號，大通寺同煙雨井已經修復好，嗰度係一個細型嘅公共文化場所。

## 睇埋
* 大通寺 (廣州)

## 連出去
* 大通烟雨考 廣州文史

## 註
熱血時報

《**熱血時報**》（）係香港一個集合報紙、網絡電臺同社運組織嘅跨媒體平臺，由香港修憲派政治組織熱血公民搞手黃洋達去搞。2017年初，《熱血時報》同香港立法會議員鄭松泰嘅熱血公民分家。但係熱血時報成員，同熱血公民都重會被政敵統一謔稱為「熱狗」。佢班人同時係前香港選舉聯盟'''熱'''普城之一。

## 參考

## 睇埋
*《本土新聞》
*MyRadio
*香港自治運動——政治理念（城邦派）
*香港復興會
*香港本土派
*反共產主義

## 出面網站
*  熱血時報官方網頁
*
*
團一大紀念廣場

**團一大紀念廣場**（）係喺中國廣東省廣州市入面嘅其中一個攞咗共青團做主題嘅文化廣場，而呢個廣場係成個廣東省入面，第一個以共青團做主題嘅歷史文化主題紀念廣場。而呢個廣場喺2012年5月7號起好，喺越秀區嘅越秀南路同東園橫路、挹翠路交界嘅西北邊。

## 主要紀念對象
喺1922年5月5號——10號，中國社會主義青年團第一次全國代表大會喺廣東省廣州市嘅東園度開咗。而喺北京、上海、天津、南京、廣州、長沙、武昌、唐山、保定、太原、杭州、潮州同佛山等15個城市地區代表團嚟嘅25位代表參加咗呢次大會。會入面通過咗《中國社會主義青年團綱領》同《中國社會主義青年團章程》等呢6個決議案，重將中國社會主義青年團第一屆中央執行委員會整咗出嚟。開咗呢次會之後，話中國社會主義青年團已經正式成立咗。

## 地鐵站改名之爭

2011年12月30號，廣州市民政局出咗份第271期嘅地名改名公告就話，將地鐵嘅「越秀南站」改名嗌「團一大廣場站」，喺民眾聽到有「團一大廣場」嘅嘢就猛咁畀人鬧，唔知「團一大廣場」係乜杘。後嚟廣州地鐵喺官方微博度話：「根據廣州市嘅相關法例，地鐵站嘅改名係由民政局地名辦話事嘅，詳細嘅嘢唔該問下佢」。但係廣州民政局地名辦出嘅改名通告就話申請改地鐵站名嘅，咁啱就係地鐵公司話改就改嘅。

## 附近嘅建築
* 省港罷工委員會舊址紀念館
* 東園
* 中華全國總工會舊址 (廣州)
* 越秀南客運站

## 參攷
陳侯午

**齊桓公田午**（），戰國人，喺齊康公五年出世，田和代齊之後嘅第三位齊國國君，嗰陣叫「陳侯午」（上陳下土），《竹書紀年》叫田侯午，《史記》等後世史料叫田齊桓公，完整諡號係「孝武桓公」、「田齊桓公」，單字謚號係「桓公」，因為同「春秋五霸」之一嘅姜齊桓公小白相同，所以叫「田齊桓公」或者「齊桓公午」。

田齊桓公叫做「田午」，齊太公田和同埋孝大（太）妃個仔，史書話佢「弒其君及孺子喜而為公」，意思就係話佢殺咗大佬田剡而自立。在位嗰陣曾經開過稷下學宮，招攬天下賢士，聚徒講學，喺齊國度教書。曾經試過人才薈萃，彬彬大盛，齊宣王嗰陣規模達到鼎盛。

相傳名醫扁鵲曾經為佢睇症，響起病由輕到重嗰陣，扁鵲連勸咗佢三次，而田午因為諱疾忌醫而唔聽，後來扁鵲再嚟嗰陣，田午已經病入膏肓，無法醫療；扁鵲即刻走路，去到秦國，冇幾耐田午就病發而過身。《韓非子·喻老》有「扁鵲見蔡桓公」嘅故事，因齊桓公午曾遷都上蔡（家下河南上蔡），所以按當時嘅習慣齊國又叫做蔡國（蔡國原本係一個姬氏封國，當時已經滅亡），所以齊桓公又叫蔡桓公。魏惠王遷都大梁（家下河南開封）而又叫梁惠王，韓哀侯滅鄭國後遷都去鄭（家下河南新鄭）而韓國又叫鄭國，呢啲都係同樣嘅例子。

## 參考
### 攷


### 書
*《韓非子》

類:戰國人
高謐

**高謐**（），字**安平**，渤海蓚（家下河北景縣）人，係北魏嘅一個官，亦都係北齊開國君主高洋嘅太爺。

## 一世
高謐係北魏秦州刺史高湖嘅第三個仔。歷史記載高謐「有文武才度」，曾經因為犯法而搬屋去懷朔鎮。響太安年間以功臣個仔嘅身份入去宮廷做嘢，負責管理典籍，受魏文成帝重用，封做祕書郎。佢以典籍殘缺，奏請文成帝收集書冊，加以繕寫收藏。到咗獻文帝嗰陣成日向魏獻文帝講讀，再封做蘭臺御史。後來佢改職修訂書籍，掌攝內外，彈劾非法嘅官員，從未驚過，受人稱讚；喺延興二年九月過身，虛歲四十五。太昌年間追贈使持節、侍中、都督青徐齊濟兗五州諸軍事、驃騎大將軍、太尉公，青州刺史，諡號**武貞公**。

## 家世
### 老豆
*高湖
### 老婆
*叔孫氏（陳留郡君）
### 仔
*高樹
*高翻（字飛雀）

## 參考資料
無階級嘅社會

**無階級嘅社會**係指一個唔用出身去決定社會地位或階級嘅社會，呢度入邊區分財富、收入、教育、文化或關係網絡等嘅決定因素，係個人嘅經驗同成就。

之不過，呢啲地位嘅分別同相異係難避到嘅。因此，無階級嘅社會嘅支持者，例如無政府主義者同共產主義者就提議用不同嘅方法或指標作為呢個哲學或理念嘅目標同方向。
廣州市貿易職業高級中學

（），簡稱**貿易職中**（）。之前係嗌過嘅名，呢間學校喺1984年成立，喺2005年同廣州市第八十五中學合併咗。而呢間學校有兩個校區，其中一個喺越秀區瑞興新街7號，喺中山六路南邊、瑪瑙巷東邊、崔府街北邊同？街西邊之間嘅位；另一個喺文德東路2號嗰邊。

## 校服色

呢間學校嘅校服色：
*長袖：
*短袖：，心口帶有三行邊

之前用過：
* 廣州卅八中時期：
*:高中（1992年9月～2004年7月）：
*::長袖：
*::短袖：，袖口同衫領邊係
*:初中（1992年9月～2010年7月）：
*::長袖：
*::短袖：，袖口同衫領邊係

## 史
* 2002年：廣州市第卅七中學職中部同廣州市服裝職中合併咗，成立咗廣州市貿易職業高級中學。
* 2010年：同廣州市財經職業高級中學合併。
* 2012年：學校正式畀廣東省教育廳定咗係廣東省重點中等職業學校。

## 教學理念
呢間學校嘅教學理念係堅持「做人為上，能力為本」同「人人有才，人人成才」，喺培養學生嘅綜合能力嗰方面，就積累咗好多嘅成功經驗。尤其係結合埋呢間學校嘅優勢，實行咗中職、電大大專、本科「3+2+2」嘅一條龍教育服務模式，喺學生讀完中職嘅第三年，可以申請繼續讀埋電大嘅大專課程，喺讀中職嘅第一年開始，最快可以用5年就攞到大專畢業證，6年就攞到本科畢業證，時間咁短，可以慳錢、慳時間。

## 開咗嘅專業
呢間學校主要開咗會計、金融事務、商務英語、美術設計同製作、服裝設計同製作、物流服務同管理、國際商務同電子商務呢8個專業。

## 攞過嘅獎
* 2004年：學校俾廣東省教育廳定咗係廣東省重點中等職業學校。
* 2005年：學校俾廣州市教育局定咗係廣州市綠色學校。
* 2006年：學校又俾廣東省教育廳定咗係廣東省現代教育技術嘅實驗學校。

## 睇埋
* 廣州市第八十五中學
* 廣州市第卅七中學
七階三角形鑲嵌

喺幾何學入面，**七階三角形鑲嵌**（，）係一種由正三角形拼合，並且以七個三角形做單位，重複排列組合，並且令到圖形完全拼合，而且冇空隙或重疊嘅幾何構造。

七階三角形鑲嵌每個頂點有七個正三角形，如果喺平面上面嘅話每個頂點嘅角度要係60×7=420度，超過360度，因此無法喺平面構造，係一種雙曲正鑲嵌，響入面用{3,7}來表示。

## 赫爾維茨曲面

七階三角形鑲嵌嘅對稱群係（2,3,7）三角群，而且佢嘅根本域係（2,3,7）施瓦茨三角形。呢個係最細嘅雙曲施瓦茨三角形，因此，由赫爾維茨嘅同構定理嘅證明，呢種鑲嵌完全密鋪成個赫爾維茨曲面（黎曼曲面同最大對稱群），締造一個三角對稱群等於佢嘅構群黎曼曲面。

其中最細嘅係克萊因商（Klein quartic），最對稱嘅3虧格曲面，由56個三角形鑲嵌埋一齊，形成24個頂點，帶有168階嘅單群對稱群，即所謂嘅。所得到嘅曲面可以反過來多面體化構造進歐幾里得空間而得到小立方立方八面體（Small cubicuboctahedron）。
佢嘅對偶七邊形鑲嵌有相同嘅對稱群，因而產生七邊形鑲嵌赫爾維曲面。

## 同佢差唔多嘅多面體同鑲嵌
七階三角形鑲嵌同兩種星形鑲嵌都係有相同嘅頂點布局響度，七階七角星鑲嵌{7/2,7}同埋二分之七階七邊形鑲嵌{7,7/2}。
:
七階三角形鑲嵌喺拓撲上同一系列用史拿費符號{3,n}標出嘅（廣義）多面體就一直伸到雙曲镶嵌度，佢都有同佢差唔多嘅結構：

喺度整到8種唔同嘅半正鑲嵌。

## 圖集

File:Order-3 heptakis heptagonal tiling.png
File:Small cubicuboctahedron.png


## 睇埋

*（一種雙曲堆砌）
*正圖形一覽
*半正鑲嵌一覽
*正多邊形鑲嵌
*三角形鑲嵌
*雙曲面嘅半正鑲嵌

## 參考

* John H. Conway, Heidi Burgiel, Chaim Goodman-Strass, *The Symmetries of Things* 2008, ISBN 978-1-56881-220-5 (Chapter 19, The Hyperbolic Archimedean Tessellations)
* 
* 

## 出面網頁
* Hyperbolic and Spherical Tiling Gallery
* KaleidoTile 3: Educational software to create spherical, planar and hyperbolic tilings
* Hyperbolic Planar Tessellations, Don Hatch
洗牌

**洗牌**（）係玩牌類遊戲要做嘅事前準備工夫。洗牌有好多種方法，不過無論用邊種，重點都係講緊要將攞嚟玩嘅咭牌次序打亂，用意係想令副牌隨機排序，噉就達致令遊戲有隨機性質，確保遊戲公平。除此之外，洗完牌之後好多時仲要由其他玩家咳牌，防止洗牌嘅人出千。諸如啤牌以至魔法風雲會等嘅集換式咭牌遊戲等，喺規則上開局前都要洗牌。

## 常見方法

喺廿一世紀初，洗牌通常係用人手做嘅。不過亦有所謂洗牌機，用機械方式嚟洗牌。洗牌機常見於賭場，噉係因為人手洗牌有好多方法作弊，而由賭場嘅角度睇，用洗牌機好多時就穩陣好多。此外，亦有一啲製作同發行牌類遊戲嘅公司會製作埋洗牌機，同啲咭牌一齊賣畀玩家，方便玩家玩，例如 UNO 就係噉。

### 交疊式

**交疊式洗牌**係最常用最易學嘅洗牌方法之一，只要稍為練習就可以熟習。對於交疊式洗牌，有人俾咗以下嘅描述 ：

具體做法如下：一開始嗰陣，將成副牌放喺（例如）左手，右手由底部夾起大部分嘅牌，再一嘢拎開右手揸住嗰一小疊，然後將右手攞咗嗰一疊擺上去左手嗰疊嘅頂。成個過程重複若干次。原則上，呢個過程重複次數愈多，就愈做到隨機化。

交疊式洗牌畀唔少人詬病。呢種洗牌方式操作空間大，好易用嚟玩花式手法或者作弊，搞出一副副「預設」牌堆。最常見嘅作弊方法係如果有一張關鍵牌原本喺牌堆頂，就可以喺開始洗牌時將佢滑去牌底；如果原本喺牌底，就可以控制佢成為最後一張掉返上去，保留喺頂部。

### 交錯式

**交錯式洗牌**，又叫**燕尾式洗牌**，做法係將副牌分成兩半，每手各拎住一半，手指公向內，之後放開手指公，令兩邊嘅牌交錯噉跌落枱面。好多人會完成交錯後會再將啲牌提起，整一個「拱橋」令啲牌合埋得整齊；又或者將兩疊牌平放喺枱上，兩個後角互相接觸，再用手指公提起後緣，一邊推一邊合返一齊。呢種洗牌法雖然比較難，但喺賭場好常見，因為可以減低洗牌期間露牌嘅風險。

有數學家做過研究，指出交錯式洗牌係一種有效嘅洗牌方法。根據佢哋嘅估計，對一副牌重複做七次交錯式洗牌，就可以達到近乎完美嘅隨機性。

## 數學研究

設依家有一副五十二張牌嘅牌堆，總共有 52 階乘（寫做 52!）種唔同嘅排序方法。換句話講，即係有
:52 × 51 × 50 × 49 × ··· × 4 × 3 × 2 × 1
咁多種唔同嘅可能排列組合。呢個數大約係 8.0658 × 10^67，即係約莫八萬零六百五十八 vigintillion 種可能嘅次序，或者寫做：
:80,658,175,170,943,878,571,660,636,856,403,766,975,289,505,440,883,277,824,000,000,000,000
由於呢個數值咁龐大，表示實際上，兩副真係隨機洗好晒嘅牌，撞啱完全一樣次序嘅機會，近乎係冇可能咁滯。不過，雖然洗亂咗嘅牌堆每張牌嘅次序係無法預測，但如果洗得唔夠亂，統計上可能會有某啲模式可以預測。

要洗幾多次先至算夠亂，視乎洗牌方式同埋對「亂」有咩要求，而「亂」有時又要視乎玩緊邊隻遊戲。以交錯式洗牌為例，大多數遊戲洗四至七次已經足夠：有研究者指，對於唔理花色嘅遊戲，例如廿一點，四次交錯式洗牌已經夠；但如果係有花色之分嘅遊戲，就要洗七次先至夠。雖然係噉，但都仍然有啲遊戲，即使洗咗七次都未必足夠。

## 電腦洗牌
如果電腦識得產生真正隨機嘅數字，就可以做到一種「完美」洗牌，即係將副牌完全隨機打亂。要留意，完美洗牌喺度講緊一種能夠徹底隨機化牌堆嘅演算法，唔同於一次完美嘅洗牌動作，例如完全交錯嘅法羅洗牌。

Fisher-Yates 洗牌法（F-Y 洗牌法）係一種演算法，由 Donald Knuth 推廣開去、簡單（得幾行程式碼）而且高效（n 張牌只需 O(n) 時間，假設每步操作時間固定）。可以話，洗牌同排序係兩個相反嘅動作。

## 睇埋
*紙牌遊戲
*機率遊戲
*基因洗牌

## 引咗

## 連結

* 簡單又複雜嘅洗牌演算法，Medium（繁體中文書面語）
基因洗牌

**基因洗牌**係基因突變嘅其中一種形式，由兩隻唔同品種嘅微生物（通常係病毒）嘅DNA基因隨機撈亂，好似洗牌咁，變成一個新種。

## 睇埋
*禽流感
*豬流感
*進化
咳牌

**咳牌**係玩牌類遊戲（譬如啤牌）每局之前通常會做嘅工夫，當一個玩家做完洗牌呢個動作，其餘玩家可以隨意將疊牌某個位置分開兩半，然後將上半嘅牌放落底，目的係打亂牌嘅次序，防止洗牌嘅人出千。咳牌個「咳」係英文「cut」嘅譯音。

麻雀亦有類似嘅動作，叫過一棟或者過三棟。
薯寶

**薯寶**，又叫**薯波**，係種薯仔嘢食，形狀似一粒粒嘅油炸薯餅。薯寶嘅整法係將薯蓉搓成波狀，再用滾油炸到金黃色。

## 睇埋
*雞寶
薯餅

**薯餅**係種薯仔食品，將薯仔切粒壓成餅形再去油炸，通常係早餐食。

## 睇埋
*薯寶
蓮花塔

**蓮花塔**（）係中國廣東省廣州市嘅樓閣式磚塔，位置喺廣州番禺蓮花山入面。1989年6月29號俾廣東省人民政府列佢做文物。 

## 逳手同落成時間
呢座塔喺明朝嘅萬曆卌年（1612年）起好，嗰陣有位番禺藝人嗌做李惟鳳，佢來咗番禺度起咗呢支塔，之前嗌過「」。由於蓮花山附近有好多礪石響度，所以嗌做「」。而喺東邊同西邊嘅山坡度有嚿天然獅形岩石喺度，所以又嗌「」。1981年，有兩位住喺澳門嘅人——何添同埋何賢昆就出咗錢嚟維修蓮花塔，而維修工程喺1983年搞掂。

## 結構
蓮花塔係屬於樓閣式磚塔嘅建築，成座塔就好似個平面八角形，出面9層樓，入面夾埋暗樓嘅話，一共有11層樓咁高，而且每層樓都有鋪到木樓板上去。支塔有粉紅色嘅牆、紅色嘅柱、綠色嘅琉璃瓦，而且係八角攢尖頂。而呢支塔高48米。每層樓都係用咗磚牙來砌出個瓦邊，而平座嗰度嘅8個邊都有整到棟門、窗或龕。但係，平座入面就好窄，行起身都唔係好方便下，另外，喺塔嘅墻度有整到磚級轉到樓頂度。

## 飛同開放時間
;開放時間
*禮拜一到五：08:30～16:30。
*禮拜六、日：08:30～17:15。
*喺閂檔前15分鐘內唔畀入場。

;飛
*每位￥2
*門飛要喺塔底大門口隔籬先至有得賣

## 睇埋
* 蓮花山 (廣州)

## 連出去
* 番禺 蓮花塔 廣東文化網

類:廣州嘅塔
類:廣州古蹟
湖南 (搞清楚)

嘅字面係「湖嘅南面」，可以係：
## 中國
*湖南，中華人民共和國嘅省。
*湖南 (中華民國)，中華民國設過嘅湖南省。
*湖南學派，以湖南爲活動中心嘅學派，南宋時有胡宏、清代時有王夫之、曾國藩。
## 韓國
*湖南地方，韓國全羅道嘅傳統嗌法，包括而家嘅全羅南道、全羅北道、光州、濟州。
**湖南線，韓國嘅鐵路路線。
## 日本
*琵琶湖以南嘅地方，包括咗滋賀縣嘅大津市、草津市、守山市、栗東市、野洲市、湖南市、甲賀市。
**湖南市，日本滋賀縣嘅市。
*日本福島縣郡山市湖南町
## 睇埋
*湖西
*湖東
*湖北
北京朝天輪

**北京朝天輪**喺中華人民共和國北京朝陽公園東北部區，佔地約莫20,000平方米，高208米、直徑193米，有48個有冷氣嘅車箱，每個車箱可以容納40名乘客，起好之後會係全世界最高嘅觀景摩天輪，成為北京又一標誌性嘅觀景旅遊建築物。

項目總投資額約莫9,900萬美元，2007年11月5號正式動土興建，但係因為信貸問題被接管，重未起好。

## 攷
中國尊

**中國尊**（）係中華人民共和國北京一座起緊嘅超高層摩天大廈。2011年9月19號舉行咗奠基儀式，預計會喺五年內起好。

中國尊高520米，有108層，起好之後會係北京最高嘅建築物，高度超過家下最高嘅中國國際貿易中心第三期190米。

中國尊個名唻自「尊」，係古代中國一種裝酒嘅器皿。

## 攷

類:中國摩天大廈
武漢綠地中心

**武漢綠地中心**（，）係中華人民共和國武漢武昌和平大道一棟起緊嘅摩天大廈，由美國嘅AS+GG設計，中國嘅中建三局承建，2011年開工，高606米（1,988英尺），有119層，起好之後可能成為世界第三高嘅建築物。

2012年傳過武漢綠地中心要加高幾十米，可能超過上海中心成為中國最高嘅建築物。

## 建設進度
* 2010年12月8號：奠基典禮。
* 2011年7月1號：正式開工，開始工程樁基同埋地下連續牆施工。
* 2012年6月28號：地下工程開工。
* 2012年9月12號：開挖基坑，個基坑係亞洲最大嘅基坑。
* 2013年6月26號：主塔基坑支護計劃完成。
* 2014年1月4號：舉行首支鋼巨柱吊裝儀式。

File:Wuhan Greenland Center main tower site.JPG|606+米主塔地盤，2013年1月26號影
File:Wuhan Greenland Center auxiliary tower site.JPG|200+米副樓地盤


## 攷

類:中國摩天大廈
銀川綠地中心

**銀川綠地中心**（）雙子塔位於銀川市閱海灣中央商務區，總建築面積150萬平方米，建築高度301米，2012年8月動工，起好之後會成為中國西北最高雙子塔。

## 攷

類:中國摩天大廈
司徒暉

**司徒暉**（，）係香港男演員同模特兒，係前無綫電視基本藝人合約藝員。

## 簡歷
司徒暉讀過張熾昌紀念小學（2001年畢業） 同嶺南鍾榮光博士紀念中學（2006年畢業），喺2009年參加第24期無綫電視藝員訓練班入行，入行前做過救生員同游泳教練。畢咗業之後拍過好多電視劇，角色都係以跑龍套為主，戲份稍為重啲就係2014年《單戀雙城》裏面追求程展禛嘅「Simon」，同埋2016年《巨輪II》入面演高天鷲嘅保鑣「麥偉權（Mark）」。

2017年，司徒暉喺無綫台慶劇《降魔的》飾演被Salvia用魔術控制、殺死警察後自殺嘅監犯「林中」，令觀眾開始留意佢。2019年又喺王晶監製嗰套《荷里活有個大老千》裏面做文雄頭馬「榮少」，先至真正有人認識，依家重喺香港公開大學讀緊中國人文學科文學士進修課程。

## 演出作品
### 劇集（無綫電視）

### 綜藝節目（無綫電視）

### 電影

## 註

## 參考

## 出面網頁
* 
* 
* 
*
青康路

**青康路**係香港一條路，晌新界青衣島上面，係呢個島其中一條主要嘅路。條路西面連接青衣西路，東面連接青衣路，當連接青衣同葵涌第一條跨海大橋青衣大橋落成嗰陣經已起好，係青衣新市鎮早期嘅其中一項發展。

## 沿路主要地方
*長康邨
*青盛苑
*長青邨
*美景花園
*青華苑
涌美路

**涌美路**係香港一條路，晌新界青衣島上面，晌長青邨、長康邨同涌美村之間。條路由青衣鄉事會路開始，延伸到青康路。條路因涌美村而有呢個名。

## 沿路主要地方
*涌美村
*長青邨
*長康邨
*青衣天后古廟
*職業安全健康局職安健學院
 
## 接駁道路
*青康路
*青衣鄉事會路
周打湯

**周打湯**（英文：**Chowder**），又叫**周打**，係種用牛奶或者忌廉同埋海鮮或者菜煲成嘅濃湯。呢隻湯係種美式料理，上檯時配梳打餅食。

## 種類
*周打蜆湯
*周打魚湯
*周打粟米湯（啱素食嘅人）
周打蜆湯

**周打蜆湯**（英文：**Clam chowder**）係種周打湯，美國唔同地方有唔同整法，但材料通常都會有蜆、薯仔粒同洋蔥碎。最流行嘅周打蜆湯係忌廉湯底嘅「紐英倫周打蜆湯」，另一隻就係番茄湯底嘅「曼克頓周打蜆湯」。

## 睇埋
*周打魚湯
*周打粟米湯
周打魚湯

**周打魚湯**（英文：**Fish chowder**）係種周打湯，屬周打蜆湯嘅變種，主要用到三文魚或者鱈魚去取代蜆，同時亦有薯仔粒同洋蔥碎等配料，用忌廉湯底，有啲人會落埋西芹粒、紅蘿蔔粒、粟米同煙肉碎煲。

## 睇埋
*周打蜆湯
*周打粟米湯
周打粟米湯

**周打粟米湯**（英文：**Corn chowder**）係種周打湯，屬周打蜆湯嘅變種，主要用到粟米去取代蜆，同時亦有薯仔粒同洋蔥碎等配料，啱素食嘅人飲，有啲人會落埋番茄、西芹粒、紅蘿蔔粒同其他菜蔬煲。

## 睇埋
*周打蜆湯
*周打魚湯
卡邦拿意粉

**卡邦拿意粉**（意大利文：**Pasta alla Carbonara**），簡稱**卡邦拿**，又譯做**卡邦尼意粉**，係款意式麪嘅整法，配料包括雞蛋、芝士（羅馬羊芝士或者巴馬臣芝士）、煙肉同埋黑椒，麪條就通常揀意粉，但闊麵、長通粉、扁意粉、飲管粉都可以用。
擴散性百萬阿沙王

**擴散性百萬阿沙王**（，，，），簡稱**百萬阿沙王**（，，）係由Square Enix公司喺2012年4月9號向日本嘅智能手機度開發嘅一款網上咭片遊戲。呢款遊戲係日本嘅網遊界入面，繼《混亂之環》之後嘅另一款喺iOS同Android平台度開嘅其中一款遊戲。而成個遊戲嘅劇本係由出《魔法禁書目錄》嘅人——鐮池和馬嚟整嘅。而劇本係由超過50位嘅人氣插畫師嚟整嘅。

## 遊戲嘅內容
呢個遊戲入面嘅主角都係出喺三個唔同派嘅阿沙王，喺開始遊戲嗰陣，就一定要揀個人嚟做主人。一開始嘅景就係阿沙掹咗吧石劍就變咗阿沙王，重同妖精、下屬騎士同其他嘅阿沙王一齊擋住出面啲入侵敵人。如估揀咗唔同派嘅話，古仔入面嘅嘢都唔同。

## 遊戲系統
呢個遊戲嘅戰鬥方式係用咗卡片戰鬥嗰種，首先係將騎士咭設置喺一個好似圓嘅枱噉嘅盤度，跟住由呢啲咭嚟自己打，完全唔使自己逳手。咭入面同三國殺差唔多，主要係有HP（血量數）、ATK（攻擊力）同COST（消耗戰鬥點數）呢三種，而且每張咭都有唔同嘅機會去發動自己嘅技能嚟實現加ATK或HP嘅要求。唔同嘅特殊咭組合都可以出「Combo」，重可以用嚟強化咭組或咭嘅HP、ATK同發動技能機會等。喺開咗一次攻擊嗰陣，重可以加5%嘅「SUPER」，如估「SUPER」加到100%嗰陣，主人重會用石中劍嚟爆大絕都得，而傷害數係由用緊嘅咭組入面嘅HP同ATK總數嚟定。另外，重可以通過合成咭嚟強化。

## 開放日期
呢個遊戲到依家為止，係發行咗2個平台嘅版本，分別係iOS同ANDROID平台入面發行過。從2012年到依家為止，有4個國家同地區係營運緊呢款遊戲：
*日服：
*:iOS：2012年4月9號
*:ANDROID：2012年4月9號
*:Google Play：2012年12月5號
*韓服：2012年12月20號
*臺服：2013年3月30號
*國服／陸服：2013年7月18號

## 參加咗整遊戲嘅人
:腳本 - 鎌池和馬
:音樂 - ヒャダイン
:整開頭動畫 - J.C.STAFF
:咭插畫 - 灰村清孝、田中雄一、左、竹岡美穗、凪良、文倉十、安田典生、BUNBUN、原田たけひと、黑星紅白、駒都英二、Tinkle、VOFAN、LLO、泰、モタ、柴乃櫂人、森沢晴行、狐印、閏月戈、赤りんご、CHAN×CO、八宝備仁、refeia 等人
:角色配音 - 宮野真守、佐藤利奈、釘宮理惠、伊藤加奈惠、喜多村英梨、井口裕香、小倉唯、伊瀨茉莉也、神谷浩史、浪川大輔、花澤香菜、佐々木省三、明坂聰美、新井里美、悠木碧、置鮎龍太郎
:製作人 - 岩野弘明

## 漫畫
呢個遊戲有官方嘅漫畫喺度，就係《擴散性百萬阿沙王：群青守護使》（），係由楓月誠畫嘅，係用咗魔法派阿沙嚟做咗主人公。而呢份漫畫係由ASCII Media Works負責出版，喺《月刊Comic電攻擊大王》度搞緊連載。

## 主題曲
;「Million of Bravery」
: 歌 - ChouCho / 作詞・作曲・編曲 - 前山田健一
## 參攷

## 連出去
* 拡散性ミリオンアーサー | SQUARE ENIX
* SiSiLaLa OVERDRIVE | SQUARE ENIX
* SiSiLaLa OVERDRIVE - ニコニコチャンネル
* 《百萬亞瑟王》 SQUARE ENIX 最豪華的幻想
* 扩散性百万亚瑟王MA - 新浪微博
姬瑕

**周昭王**（），姓，名，西周第四代國王。佢係周康王個仔。《史記》叫佢做**昭王**，西周青銅器銘文通常叫佢做或者**王邵  王**，同周代青銅器銘文將周文王、周武王叫做玟王、珷王嘅格式係一樣嘅。

周昭王過身之後，由佢個仔姬滿繼位，就係周穆王。
 
## 參考
海竹

**海竹**（；學名：**）係禾本科玉竹山屬嘅一種竹類草本植物。一般喺雲南東北部產，生喺海拔3100米、地下水位好高嘅高山草甸土度。佢有個變型叫，亦係雲南東北出產，生喺海拔2050米嘅沼澤草甸土度，

## 用途
佢條竿夠柔韌，可以攞來編成竹器。而佢嘅變種啲筍可以食得。而藥用方面，佢有養陰、潤燥、除煩、止渴嘅功效。

## 參考
*中國植物圖像庫：海竹 Yushania qiaojiaensis
*中國植物誌：海竹
*海竹 中醫百科

類:竹
類:草本植物
類:藥用植物
二世皇帝

**二世皇帝**可以指：
*胡亥，秦國第二代皇帝，係始皇帝嬴政個仔。
*法蘭西一世，神聖羅馬帝國嘅法蘭西二世皇帝。

類:皇帝
龐巴迪

**龐巴迪**（法文：**Bombardier**）可以指：

## 人物
* 祖些夫－阿夏芒·龐巴迪，加拿大發明家；
* 沙夏勒·龐巴迪，祖些夫－阿夏芒·龐巴迪個孫，加拿大設計師。

## 機構
* 龐巴迪集團，由祖些夫－阿夏芒·龐巴迪創立嘅集團；
** 龐巴迪航太公司，龐巴迪集團生產飛行器嘅子公司；
** 龐巴迪運輸公司，龐巴迪集團生產火車嘅子公司；
* 龐巴迪康樂產品公司，一間生產康樂產品嘅公司，以前係龐巴迪集團嘅子公司。
祖些夫－阿夏芒·龐巴迪

**祖些夫－阿夏芒·龐巴迪**（法文：**Joseph-Armand Bombardier**、國際音標：​[**ʒozɛf aʁmɑ̃ bɔ̃baʁdje**]；）係法裔加拿大設計師、發明家同企業家，龐巴迪集團嘅創辦人。佢最早、亦係最出名嘅發明係雪橇車。

佢個孫沙夏勒·龐巴迪亦都係一位設計師。

## 參考
士叻

**士叻**（借自英文 **shellac**），又叫**蟲膠漆**，係種由雌性嘅*[[Kerria lacca]]*呢一種介殼蟲（又或者其他同屬膠介殼蟲科嘅物種）分泌出來嘅「樹脂」。呢啲蟲一般生活喺印度或泰國嘅森林。

五金舖會將士叻整乾成**士叻片**賣，只要落酒精整溶佢，就變成**士叻水**或者**士叻油**，通當係幫木板髹油時用，令木紋更明顯。

## 睇埋
*油漆
士撻 (車)

**士撻**（英文**Starter**嘅譯音）係一種喺佢嘅自身動力下用旋轉（曲柄）內燃機啟動發動機運行嘅裝置。當一架車要著之前，車上面嘅發動機要達到一定嘅轉速先可以撻著，士撻就系用來幫個發動機去到一定嘅轉速。士撻可以係電動嘅、氣動嘅或液壓嘅。響例如非常大嘅發動機或農業或挖掘應用中嘅柴油發動機嘅情況下，起動機都可以係另一種內燃機。 

內燃機係反饋系統。一旦啟動，佢就可以依靠每個循環嘅慣性來啟動下一個循環。響四衝程發動機中，第三衝程係燃料中釋放能量，為第四（排氣）衝程同下一個循環嘅前兩個（進氣、壓縮）衝程提供動力，同埋為發動機嘅外部負載提供動力。如果要係任何特定會話開始嘅時間開始第一個循環，前兩個衝程就必須以其他方式提供動力，而唔係從發動機本身提供動力。如果要咁做，一旦發動機開始運行並且佢嘅反饋迴路可以自我維持，就唔需要撻著電機。

## 電動
電動士撻係汽油發動機同小型柴油發動機上最常用嘅類型。現代嘅電動士撻係永磁或者串並聯嘅直流電動機，佢嘅上面有安裝到啟動螺線管（類似繼電器）。當來自啟動電池嘅直流電被施加到螺線管，即係用鎖匙著車嘅時候，螺線管就會同一個槓桿接合。然之後個槓桿會推出啟動器驅動軸上嘅驅動小齒輪，跟住個小齒輪就會同發動機飛輪上嘅齒圈嚙合。

螺線管仲會關閉士撻摩打高電流嘅觸點，跟住士撻摩打會開始轉動。響發動機啟動之後，鎖匙嘅操作開關就會打開，跟住螺線管組件中嘅彈弓會將小齒輪拉離齒圈，啟動馬達就會停低。起動機嘅小齒輪通過一個超越左楔形離合同佢嘅驅動軸接合，個離合器允許小齒輪只喺一個方向上傳遞驅動。用呢種方式嘅話驅動嘅力量可以通過小齒輪傳遞到飛輪齒圈，但如果小齒輪保持嚙合（例如因為操作員係發動機啟動嘅時候未能夠鬆開條鎖匙，或者如果匙膽入面嘅電線存在短路並且同螺線管保持嚙合），小齒輪將會同驅動軸獨立旋轉。咁樣可以防止發動機調過頭來驅動返個士撻，因為呢種反向驅動會導致士撻用太快嘅速度旋轉而令到士撻入面嘅零件散開。

除非修改士撻上嘅設計，採用上一段所講嘅楔形離合器裝置可以排除將士撻用作發電機。標準嘅士撻摩打通常設計成係間歇性使用，咁樣都會排除個士撻用作發電機嘅可能性。個士撻上面嘅電氣組件會設計到係個士撻過熱之前 30 秒去停咗個士撻（由於歐姆損耗所導致嘅熱量消散太慢），咁樣可以減輕士撻嘅重量同成本。大多數嘅汽車用戶說明書會指示操作員當嘗試撻著唔能夠立即啟動嘅引擎嘅時候，每撻車嘅10 秒或者15 秒之後需要暫停至少 10 秒。

上述嘅士撻設計喺 1960 年代初期開始分階段使用。係呢個時間之前，士撻用嘅係奔德士驅動器。奔德士系統將士撻驅動嘅小齒輪放置喺螺旋切割嘅驅動軸上面。當啟動馬達開始轉動，驅動小齒輪組件嘅慣性會令佢係螺旋線上向前驅動，從而同齒圈嚙合。當發動機啟動嗰陣，來自環形齒輪嘅反向驅動會導致驅動小齒輪嘅轉速超過起動機嘅轉速，呢個時候驅動小齒輪會被迫沿住螺旋軸向下移動，從而同環形齒輪脫離嚙合。但係噉做嘅缺點係如果發動機短暫著車但唔再繼續運轉，齒輪將會從士撻上面甩開。
士的

**士的**（），又叫**枴杖**，係碌長條形嘅棍，主要用嚟幫人行路嗰陣保持住平衡，好多都用木整，亦會有用金屬整。
## 睇埋
*醫療枴杖
*士的糖
士多房

**士多房**（英文**Storeroom**嘅譯音），又叫**雜物房**、**儲物房、雜物間、儲物室、儲物間**，係一個畀人擺雜物嘅房，入面通常會有櫃同埋箱，用嚟放平日唔多用到嘅嘢。

士多房中嘅士多係儲物、儲存、存放嘅意思，同雜貨舖嘅俗稱士多完全無關係。
溫哥華巨人

**溫哥華巨人**（）係加拿大溫哥華嘅一支青年冰球隊，目前喺加拿大冰球聯賽屬下嘅西部冰球聯賽打比賽。

溫哥華巨人創立於2001年，以溫哥華加人嘅舊主場太平洋競技場做主場。成立至今，球隊先後贏過5次卑詩分區冠軍、兩次西部賽區冠軍、一次西部冰球聯賽冠軍同埋一次加拿大冰球聯賽冠軍。

## 出面網頁
*溫哥華巨人主頁

巨人
類:冰球
牙骹

**牙骹**係頭下低近嘴位置一個鉸位，上下兩邊都生咗牙，當食嘢嗰陣可以𡁻爛啲嘢食。

## 俗語
*打牙骹：即係傾下閒計
*雞髀打人牙骹軟：即係畀好處人令佢心軟應承
直轄市 (中華人民共和國)

係中華人民共和國同省同級嘅省級政區，係呢國地位最高嘅城市。家下有4個市係直轄市：北京、上海、重慶、天津。呢啲直轄市下面所轄嘅都係啲市轄區、縣，其中重慶有啲縣係自治縣。

一般來講，直轄市嘅面積、人口都細過省嘅，不過之中最大嘅重慶，佢嘅面積就相當大，相當係縮細咗嘅省噉。而攞呢啲省嘅下級地方（地級政區）同直轄市比時，往往人口唔夠直轄市多嘅。
直轄市 (中華民國)

，舊史叫**[[行政院|院]]轄市**，係中華民國同省同級嘅省級政區，係呢國地位最高嘅城市。舊史有12個市係院轄市：南京、上海、北平、青島、天津、重慶、大連、哈爾濱、漢口、廣州、西安、瀋陽，家下有6個市係直轄市：臺北、高雄、新北、臺中、臺南、桃園。
File:ROC outline.png| 中華民國全圖
直轄市 (搞清楚)

可以係：
*直轄市 (中華人民共和國)
*直轄市 (中華民國)
*直轄市 (越南)
*其他國嘅直轄市
魚珠石

**魚珠石**（）係舊時廣州東邊珠江度嘅其中一嚿大礁石。係紅色砂岩同礫岩溝埋一齊，而呢嚿石喺白堊紀嗰陣出嚟，由於長期受到水流嘅沖刷，個樣就變到好似個珠噉，咁啱對住河嘅北邊有笪嗌「魚山」嘅崗地，所以「魚珠石」嘅名就係噉嚟。而呢嚿石就喺而家嘅黃埔區黃埔大道東嘅最東邊嘅南邊冇幾遠嘅位。呢嚿石同廣州三石（浮邱石、海珠石、海印石）一齊，都係同一種嘅岩石。喺清朝時入選咗羊城八景，嗌「東海魚珠」，不過而家呢嚿石已經唔喺度喇。由於受到江水猛咁沖刷，而家已經同珠江嘅北邊合埋一齊。附近冇幾遠嘅魚珠街個名就係噉得返嚟。
廣仁路 (廣州)

**廣仁路**（）係中國廣東省廣州市入面嘅一條一般馬路，喺越秀區嗰邊。成條馬路係南北走向，南邊接住廣衛路同廣大路嘅交界位，一直向北去到越華路同正南路嘅交界嗰頭。

## 概要
全長194米，闊20米，雙向4車道。

## 史
其實喺清朝嗰陣，呢條馬路冇幾遠就係廣州府署衙門嘅後院。喺20世紀20年代嗰陣，廣州市政府就拆咗城墻嚟起咗條馬路，而呢條馬路同廣衛路、廣大路一齊，都係用咗個「廣」字嚟改名。主要係附近冇幾遠有間廣州市政府喺度先至改咗噉嘅名。而舊時廣州嘅左右衛就喺而家嘅吉祥路同廣衛路嘅交界度。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
* 廣衛路、廣大路
* 越華路、正南路

## 特色
呢條馬路之前喺南越王趙佗起嘅番禺城墻邊界位。喺條路嘅南邊有宋城址喺度，而北邊就有秦漢碼頭址喺度。

## 睇埋
* 廣衛路
* 廣大路

## 參攷
* 广州路名的故事——广卫路和广仁路
* 广州路名的故事——广卫路和广仁路
廣衛路 (廣州)

**廣衛路**（）係中國廣東省廣州市入面嘅一條一般馬路，喺越秀區嗰邊。成條馬路係東西走向，西邊接住吉祥路，一直向東去到北京路嗰頭。

## 概要
全長315米，闊15米，雙向3車道。

## 史
其實喺清朝嗰陣，呢條馬路冇幾遠就係廣州府署衙門嘅後院。喺20世紀20年代嗰陣，廣州市政府就拆咗城墻嚟起咗條馬路，而呢條馬路同廣仁路、廣大路一齊，都係改咗帶有「廣」字嘅名嚟做馬路名。又因為呢條路去到衛邊街（而家係吉祥路），佢就係明朝時，朱元璋喺每個通都大邑度起開「衛所」。而嗰陣時嘅衛邊街兩邊就有左衛同右衛響度，而改「衛邊街」嘅名就係喺衛所嘅隔離噉解。喺1925年，廣州市政府將廣州府嘅後院同左衛邊街、右衛邊街都拆嗮，佢就將呢三個地方攞咗其中一個字嚟改咗個「廣衛路」嘅名重一直用到而家。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
*吉祥路
*廣仁路、廣大路
*北京路

## 特色
呢條馬路入面有啲廣東省級嘅政府部門喺度。重有，成條馬路都係啲巴士嘅總站所在地。而家有好多巴士嘅總站都係喺呢條馬路度停。

## 睇埋
* 廣仁路
* 廣大路

## 參攷
* 广州路名的故事——广卫路和广仁路
* 广州路名的故事——广卫路和广仁路
關鍵績效指標

**關鍵績效指標**（英文：key performance index，簡稱 KPI）係一種性能測量，一個組織或者公司可以利用KPI來評估佢嘅成功或評價佢地特定活動嘅成功，選擇正確嘅KPI代表住咩係個組織最重要既野。

一般常用KPI可以有下面幾類。
* 財務方面，例如：
** 淨利率
** 毛利率
** 投資回報率
** 資產回報率
* 客戶方面，例如：
** 顧客保留率
** 客户生命周期价值
* 行銷方面，例如：
** 市場增長率
** 品牌資產
* 操作流程同供應鍊，例如：
** 庫存縮減率
** 生產能力利用率
* 僱員方面，例如：
**招聘時間（time to hire）
** 僱員流失率
* 企業社會責任方面，例如：
** 碳足印
** 水足跡
** 能源使用
** 供應鏈哩數（supply chain miles）
** 廢物循環再造率（waste recycling rate） 

分類:企業
海心沙 (海珠)

**海心沙**（）係中國廣東省廣州市嘅其中一個島，而呢個島喺海珠區嘅洛溪大橋同新光大橋之間嘅位。南邊冇幾遠就係洛溪島，北邊冇幾遠（凈係得55m到）就係廣州地鐵3號線嘅瀝滘站。

## 特色
呢個島淨係得一座橋仔同北邊嘅海珠區接埋一齊。個島嘅北邊就有圍牆喺度，而另外三邊就係個開放嘅碼頭，入面重有好多個大型吊機響度；島入面重放住好多個集裝箱喺度，重堆住幾堆沙石，而東邊就有幾排好高嘅藍色攪拌機就係個海珠區海心沙島嘅標記。

## 而家係點？
而家係俾廣州港集團公司河南港務分公司負責做貨運碼頭管理嚟用。

## 睇埋
*海心沙 (天河)：同海心沙都係同名，喺天河區。
海心沙 (天河)

**海心沙**（）係中國廣東省廣州市嘅其中一個島，而呢個島喺天河區嘅二沙島東北邊，珠江新城嘅南邊，廣州大橋嘅東邊同海珠島嘅北邊嘅位。島嘅東邊可以望到獵德大橋，南邊可以望到廣州塔。呢個島喺2010年11月12號晚黑辦過廣州亞運會嘅開幕式，喺2010年11月27號辦過廣州亞運會嘅閉幕式。喺珠江新城旅客自動輸送系統起好咗之後一直到2011年2月24號，海心沙入面先至開咗海心沙站。

## 海心沙公園

喺廣州亞運會閉咗幕之後，海心沙俾人改成亞運主題公園，重向啲人收錢。不過APM嘅海心沙站喺嗰陣時凈係得去海心沙公園入面嘅1個出入口，如估想出站嘅必須要買門飛先至得。就係噉，搞到好多人鬧。最後地鐵考慮咗呢方面嘅嘢，就整咗條唔使畀錢就可以出站嘅通道去到海心沙島出面，一直到2012年9月30號之後嘅海心沙公園免費開放為止。而家嘅海心沙公園唔使錢就入得到去。

## 睇埋
*海心沙 (海珠)：同海心沙都係同名，喺海珠區。

## 註
茄士咩

**茄士咩**（ke1 si6 me1， Cashmere），又叫**山羊絨**（saan1 joeng4 jung4），係種貴價羊毛，由茄士咩山羊或者其他山羊嚟，輕得嚟又夠暖，通常會用嚟整冷衫或者頸巾。
Apache HTTP Server

**Apache HTTP Server**，通常啲人都慣咗叫佢做 Apache或者httpd，係一個好受歡迎嘅網絡伺服器軟件，佢係早期嘅網絡發展非常出名，係自1995年以嚟最好嘅網絡伺服器之一。佢本來係基於 NCSA HTTPd 伺服器開始嘅，1995年 Apache 開始發展，好快就取代咗 NCSA HTTPd 變咗 HTTP 伺服器嘅主流，自 1996年以嚟，都係好受歡迎。係2009年，佢成為第一個照顧超過一億用家嘅伺服器技術。

Apache 係由一班開放嘅社群發展同埋維修，個社群叫做阿岶奇軟件發展基金，佢係Unix類運作平台上最多人用。
的確涼

**的確涼**（，，又寫**的確良**），又叫**滌綸**（，），正名**聚對苯二甲酸乙二酯**（， Polyethylene terephthalate，PET），係種樹脂，可以用嚟做衫，亦可用嚟做膠樽。用的確涼做嘅衫，有耐磨、唔易走樣、易洗、快乾嘅好處。
廣衛路

**廣衛路**可以係：

* 廣衛路 (廣州)：喺廣州市越秀區。
* 廣衛路 (中山)：喺中山市大信區。
廣衛路 (中山)

**廣衛路**（）係中國廣東省中山市入面嘅一條一般馬路，喺阜沙鎮嗰邊。成條馬路好似加咗少少折形嘅「L」字噉，西北邊接住盛興路同廣源路嘅交界度開始，一直向東南去到德泰路嗰頭。

## 概要
全長336米，闊6米，1車道。

## 經過嘅道路
呢度啲路嘅順序係從南去到北嚟排嘅，其中**加粗**咗嘅字係主幹道：
*盛興路、廣源路
*德政路
*德泰路

## 特色
呢條馬路嘅車流量都好少下。主要係呢條馬路好窄，重有附近都係一片民宅地區。
蝦籽柚皮

**蝦籽柚皮**係傳統廣府菜，整法相當麻煩，碌柚皮先要浸水幾個鐘同飛水幾次，令到佢無晒苦味，之後用豬油炸香（近年講健康，好多時都省略呢步），再用上湯炆幾個鐘等佢淋，最後再同蝦籽醬汁一齊煮。
鳳凰炒長遠

**鳳凰炒長遠**係傳統廣府菜，入面嘅「鳳凰」即係金黃色嘅雞蛋，而「長遠」就即係又長又軟嘅粉絲，成道餸菜即係雞蛋炒粉絲，配料就有芽菜同韭菜。為咗令呢味餸更矜貴，好多時都會落埋蟹肉落去。
龍穿鳳翼

**龍穿鳳翼**係傳統廣府菜，傳統做法係先將雞翼去骨，中間釀入金華火腿條同筍條，然後用滾油煮到差唔多熟，最後同紅蘿蔔片同冬菇片炒。不過近年部份人整嘅龍穿鳳翼，或者會釀其他料。

龍穿鳳翼又叫**龍穿鳳翅**，又叫**龍穿鳳翼**。英文叫**Chicken wing and ham**。
響應式網頁設計

**響應式網頁設計**（，通常縮寫做**RWD**）係一種網頁設計嘅方法，主要係畀啲使用者喺唔同嘅電子產品度睇得更清楚，以前啲網頁設計師為咗方便啲平板電腦同埋智能電話使用者可以喺畫面度睇得清楚啲，佢哋就會將電腦網頁嘅畫面縮細喺中間，又或者縮咗喺左邊，所以自從平板電腦同埋智能電話面世之後，好多網站都縮細咗，嘥咗畫面嘅空間，響應式網頁設計係網頁設計界嘅革命，佢可以令啲網頁喺唔同嘅裝置自動轉換大細，唔使改尺寸。

用響應式網頁設計嘅佈局排位可以喺唔同嘅環境度睇，因為佢哋用咗液態技術以比例式網格做佢根基，彈性影像處理，佢哋唔再定死咗尺寸而用百份比，字體又可以根據畫面放大縮細，主要因為佢哋用咗最新嘅CSS3層叠樣式表 media 同埋 @media 媒體資詢擴展技術。

液態網格概念用嘅係相對式單位例如百份比來取代以前嘅絶對尺寸單位如pixels 或者points等，彈性影像都係用相對式單位等佢哋縮細時唔使定死咗大過啲裝住佢哋嘅邊距，標籤或者元素 @media 媒體資詢技術使到啲網頁喺唔同嘅裝置度就用唔同嘅CSS層叠樣式表，而最普遍嘅就係瀏覽器寛度。

伺服器端嘅元件（RESS）同埋客戶端嘅元件例如（media queries）媒體資詢擴展可以令到啲網頁喺智能電話度下載得更快，電話發放嘅功能更强大，唔使靠晒啲電話裏面嘅軟件運作。

## 出面網頁
http://socialdriver.com/2012/07/10/20-best-responsive-websites/
摩星嶺

**摩星嶺**可以係：

* 摩星嶺 (廣州)：喺廣州市白雲區白雲山。
* 摩星嶺 (香港)：喺香港香港島最西邊。
摩星嶺 (廣州)

**摩星嶺**（）係中國廣東省廣州市白雲山最高峰，海拔382米。山頂平而山坡斜，附近重有幾嚿石頭。呢座山係白雲山嘅卅幾座山入面最高嘅一座。喺棲霞嶺上去，可以到摩星嶺嘅門樓。

## 名
摩星嶺曾經叫「碧雲峯」。初時叫「第一山」。宋朝轉運使陶定響處題「天南第一峯」。清朝《番禺縣志》嘅白雲山圖叫呢座山做「摩星嶺」。

## 而家
而家摩星嶺係白雲山風景區嘅其中一個二級旅遊景區。佢同大門個門飛唔互通，上去嘅話要買票，一律收CNY￥5。山頂有樖許愿樹同兩座亭（祈福亭同摘斗亭），其中祈福亭個鐘唔使錢都撞得。

## 山頂景區

摩星嶺本身就有座中國移動嘅信號發射塔，中間重有畀人留低畫嘢嘅，附近重有座MINI嘅風力發電裝置，同時重有棟雕塑指去北京重寫埋「1900km」同「海拔382m」嘅字。喺摩星嶺嘅最高地方重可以睇嗮成個廣州市區嘅嘢。

摩星嶺嘅主要景區有：吉星石、許願樹、祈福鐘、許願龜、九龍泉、九龍壁。

## 連出去

* 《白云山简介》 廣州市白雲山風景名勝區管理局 喺2012-10-15搵到

類:白雲山風景區
三佛寺

**三佛寺**（，）係天台宗一座佛寺，座寺喺日本鳥取縣東伯郡三朝町嗰邊，喺慶雲三年（公元706年）起，之後喺嘉祥二年（公元849年）由慈覺大師——圓仁嚟放咗釋迦如來、阿彌陀如來同大日如來呢三個佛像喺個寺入面，「三佛寺」嘅名就係噉嚟佢嘅山號係由三德山而得返嚟嘅名。

呢個寺嘅準確位喺鳥取縣三德山900米海拔高度嘅中間度，係一棟山神廟。佢同中國內地山西衡山上面嘅懸空寺一樣，都係起喺懸崖邊嘅建築。三德山喺昭和九年（公元1934年）7月7號俾日本國內定咗係國家名勝古跡。

## 連出去
* 三徳山三佛寺 (Home page) 
* 三徳山を世界遺産 (Central Tottori General Office) 
* 国指定文化財　(Japanese Agency for Cultural Affairs) 

## 註

類:鳥取縣
廣東國際大廈

**廣東國際大廈**（，），重可以嗌**廣東國際大酒店**（，），簡稱**63層**（)。呢間高樓大廈喺中國廣東省廣州市越秀區嘅環市東路入面，廣東電視台嘅隔籬。佢係一間有高檔酒店、寫字樓、公寓嘅商務大廈，佢係由廣東國際信託投資公司（）屬下嘅廣東省信託房產開發公司同香港廣信實業有限公司一齊投資嘅大廈。佢喺20世紀90年代，曾經係中國大陸嘅最高樓。

## 逳手同落成時間
呢間大樓喺1987年開始逳手，1989年12月28號封頂，1991年落成，1992年7月開放。

## 性質
*佔地面積
*:全體面積：19,500㎡
*:建築面積：184,000㎡
*樓層
*:5層裙樓、1座主樓、2座副樓
*:地上63層樓、地下3層樓
*高度
*:主樓：200.18米
*:副樓：109.8米（30層樓）嘅公寓+117.6米（33層樓）嘅寫字樓

## 大樓嘅構造
呢間大樓係鋼筋石屎嘅結構大樓。佢係中國大陸入面，第一棟最高嘅鋼筋石屎嘅結構大樓，重係世界上最高嘅冇黐部分附加力嘅平板大樓。而大廈主樓嘅外牆都係用咗蜂窩鋁板同藍色鍍膜嘅玻璃嚟裝飾，而裙樓嘅牆係用咗光面嘅花崗石帖砌出嚟嘅。喺設計上用咗受力比較好嘅筒中筒結構。佢係超高層建築入面，第一次用咗冇黐部分附加力嘅平板樓蓋同用咗設備層嚟整嘅加強鋼桁架嘅大廈。喺施工嗰陣重用咗10項新嘅技術。

## 入面有嘅設施
呢間大廈入面有客房、豪華套房、總統套房呢啲套間，重有中西餐廳、康樂中心、網球場、保齡球場、游水池、商場同商務中心等呢啲嘢。

## 大事
*1998年：由於廣東國際信託投資公司話破咗產，搞到大廈俾人公開拍賣。
*2001年6月30號：大廈開價2,000,000,000蚊嚟拍賣，之後價錢一直喺度縮緊水。
*2007年1月：大廈以1,130,000,000蚊成交咗。變咗廣東國際大酒店。
*2008年12月30號：廣東國際大酒店官網話酒店內部裝修，唔開放畀人入去住。
*2011年6月26號上晝：大廈重新開放，重改咗名嗌廣州中心皇冠假日酒店。

## 連出去
*廣東國際大酒店
*大廈工程簡介
*廣州中心皇冠假日酒店

## 註

類:廣州摩天大廈
釜山 (搞清楚)

可以係：
*釜山廣域市，韓國城市。
**釜山港
*釜山 (神話)，中國神話入面嘅地名。
*釜山鎮，有中韓兩處。
多囊腎

**多囊腎**（）係一種遺傳嘅腎病變，可以分為兩種，第一種係多囊腎一型，係由第16對染色體變性引起；而另一種係多囊腎二型，係第4對染色體變性引起嘅。患者嘅腎會生好多囊腫出嚟，令患者嘅腎體積驟增、腎功能減退。多囊腎係好常見嘅遺傳病之一，統計數字顯示，每一萬人中就有個有呢個病，當中有百分之90係多囊腎一型，其餘百分之10係多囊腎二型。

## 攷
* http://disease.91.cn/dictionary/jbsc/nkx/szbk/200608/2139.htm
* http://www.kmhk.kmu.edu.tw/kmhc/Q&A_CKD.htm
廣州雙子塔

**廣州雙子塔**可以係：
* 廣州國際金融中心：係**廣州西塔**，喺中國廣東省廣州市天河區珠江新城嘅西邊。
* 廣州周大福金融中心：係**廣州東塔**，喺中國廣東省廣州市天河區珠江新城嘅西邊。
中國人民解放軍廣州總醫院

，簡稱**廣州總醫院**，原名**廣州軍區廣州總醫院**，係中華人民共和國廣東廣州一有醫療、教學、科研、預防、保健、康復等多種職能，係國家、軍隊首批三級甲等醫院，亦係廣東省同廣州市首批公費醫療、醫保定點嘅醫院，1933年成立，喺越秀區流花路111號。家下隸屬於桂林聯勤保障中心。

喺2016年習近平軍改中，呢間醫院改名做中國人民解放軍廣州總醫院。

## 交通
;地鐵
：越秀公園站
;巴士
廣州軍區總醫院站、

## 攷

## 出面網頁
* 中國人民解放軍廣州總醫院 

類:廣州軍區
512

**512**係同之間嘅自然數。

佢亦係2嘅9次幂嘅得數。

## 相關文化
*512可以代表汶川大地震，因為喺5月12號嗰日發生。
*512係香港藝人吳日言個花名，因為粵語發言好似。
520

**520**係519同521之間嘅自然數。

## 文化
*喺北方話，520係「我愛你」嘅諧音。
*喺粵語，520係「唔要你」嘅食字。

## 參考
萬事得

**萬事得**（**マツダ株式会社**）係一間總部設喺日本嘅汽車製造廠。

## 出面網頁
* 萬事得
私家車

**私家車**，正式名叫**房車**，係私人用而又主要用嚟載客嘅車，通常分做車頭（放引擎）、車身（載客）同車尾箱（載行李同雜物）三個部份。

以前有個名叫**踎低咳**，取音自英文**motor car**。
客貨車

**客貨車**又叫**輕型貨車**，香港同澳門又叫**貨van**、**Van仔**，中國大陸又叫**麵包車**，臺灣又叫**廂型車**，係一種汽車，主要攞來載貨，亦可載客。佢大部過私家車，但細過貨車同小巴。

## 睇埋

*私家車
*貨車
*褓姆車
中國建築學會

（，**ASC**）係中國建築學領域嘅學術組織，隸屬於中國科學技術協會，1953年10月正式成立，1955年成為國際建築師協會成員，1989年成為亞洲建築師協會成員。

## 出面網頁
*
笏

**笏**（粵音：忽），係舊時中國大臣上朝嗰陣揸住嘅一塊板，多數用竹做，亦有用骨、牙或者玉做，主要用嚟紀錄參奏內容。呢樣嘢亦流傳到日本、朝鮮、越南、琉球等東亞地方。
徽

**徽**可以係：
*徽章，一個國、地方或者團體嘅標誌，好似國徽咁
*安徽，中國一省
*徽州，中國安徽一市
北太平洋露脊鯨

**北太平洋露脊鯨**（學名：*Eubalaena japonica*）係種露脊鯨，亦係家陣已經瀕危嘅鯨魚‎，只係得返100到300隻喺北太平洋。
蒂邁歐篇

《**蒂邁歐篇**》（Timaeus）係古希臘哲學家柏拉圖嘅其中一本作品，收錄蘇格拉底、赫莫克拉提斯、克里提亞斯呢啲哲學家講過嘅嘢，嘗試去解釋宇宙萬物嘅道理。
建元 (漢)

**建元**係中國史上頭一個年號，由漢武帝劉徹登基後創立，由前140年用到前135年，總共用咗六年。
建元

**建元**係個年號，包括：
*建元 (漢)
*建元 (前趙)
*建元 (晉)
*建元 (前秦)
*建元 (南齊)
*建元 (新羅王)
京 (數)

**京**係唐字大數，喺而正常用嘅萬進中數制，一京（）等於萬兆，等於10 peta（10 000 000 000 000 000），用下數記法亦可以指10<sup>7</sup>。喺用慣萬進制既華人社會，一萬個一萬叫做一億，一億個一萬叫做一兆，一兆個一萬叫做一京，或者1032（上數記法）。皆因數值已經好大，日常生活基本上都唔會用佢嚟記數，就算需要記，通常直接用科學記數法去記。

由於國際社會唔係用萬進制，而係用千進制，所以一般喺數學、工程、科學上，我哋會用一百京（英文叫做 ）做單位，一百京等於1 exa（1 000 000 000 000 000 000）。
京

可以係：
*首都，一國中央政府所在地，譬如「英京」即係英國首都倫敦；「葡京」即係葡萄牙首都里斯本
**京城，東亞地區對於國都嘅稱呼
*北京，中華人民共和國嘅直轄市北京市嘅簡稱
*南京，中華民國大陸時期嘅直轄市南京市嘅簡稱
*京兆，亦即京畿，指京師一帶
*西京，指西面嘅京師
**西安，民國時嗌做西京
**馬德里，因爲係西班牙首都，所以嗌西京
*東京，日本首都，簡稱京，同橫濱合稱京濱
*京都，日本城市，簡稱京，同大阪合稱京阪。呢個詞亦可解做一國嘅首都、京城。
**京都府，日本近畿嘅府
*首爾，韓國首都，簡稱京，比如首爾到釜山嘅鐵路叫京釜線
**京畿道，韓國一道
*京戲，北京地方戲，中國八大戲種之一
*京 (數)，通常解1016咁大
*京 (電腦)，日本富士通公司同理化學研究所合作開發嘅超級電腦
*京族，越南主要民族，亦係中國嘅少數民族之一
*京氏，姓氏
*京派，中國近代文學流派
*京職，日本律令制時代喺京都嘅行政機構
黃華路

**黃華路**（）係中國廣東廣州嘅一般馬路，南北走向。南邊從東風東路開始，一直向北去到北較場路嗰頭。

## 概要
全長750米，闊9米，雙向2車道。

## 史
### 黃華寺
1644年，愛國詩僧函可大師喺廣州城外小北度嘅黃花塘度起咗個寺院，改咗名嗌「黃花寺」。後嚟函可因為用私史形式寫咗清兵係點衰法，結果俾清政府拉咗去京城度接受嚴刑，重差啲連命都冇埋。好彩係佢老鬥——洪承疇呢派有好多人睺實嗮，令到函可唔使死，就喺1648年拉咗去瀋陽嗰邊。而函可去咗中國北邊就冇再返過嚟廣州嘅黃花寺喇。雖然話黃花寺喺清朝冧咗，但係附近一帶重有黃花塘同黃華鄉喺度，由於以前「花」同「華」字相通，所以嗰陣嘅黃花寺就成日俾人嗌做「黃華寺」，而且重好㷫下。喺開咗條馬路之後，由於呢度之前有黃華寺嘅歷史，所以啲人就叫呢條路做「黃華路」。

### 血淚灑黃華

喺抗日戰爭啱啱開打無耐，廣州係國民政府軍同海外聯繫嘅一笪地，亦係中國從英美輸入抗戰物資嘅口岸，所以激親啲日本人，為咗唔想俾英美喺香港度傳啲抗戰物資入嚟中國大陸，佢哋就決定嚟搞掂廣州先。

1937年7月7號盧溝橋事件爆咗之後，華北嘅北平、太原，華東嘅上海、南京都入嗮打仗時期，連華南嘅廣州都捲入埋戰爭。喺1938年8月13號，日軍戰機殺到廣州。之後成個廣州就淪陷，喺跟住落嚟嘅14個月入面，日軍出咗900幾部戰機，炸死咗6000幾位廣州當地嘅居民，重整傷咗差唔多成8000人，整冧咗4000幾間房屋、差唔多成百部船都爛埋，轟炸嘅密度拍得住重慶嘅轟炸。但華北同華中喺度打緊仗，搞到日軍唔想而家搞掂埋華南地區，重有成個廣東都係英美法軍嘅勢力範圍，雖然話日軍好想搞掂埋華南嘅廣東，但係喺戰爭初期就唔想嚟搞搞震。

日軍喺1938年5月30號同1938年6月10號炸咗黃華塘村兩次，搞到成個村都變咗廢墟，死咗百幾位村民，而黃華塘就變咗「血水塘」。有唔少當地嘅村民估日軍係炸錯咗黃華塘村。因為當時喺黃華塘村冇幾遠有間黃華兵工廠（而家係廣州市委黨校）喺度，日軍想炸咗間兵工廠，但係炸錯咗黃華塘村度。重有人估係日軍想亂咁炸嚟殺死嗮啲平民嚟瓦解中國軍民嘅抵抗。喺1945年8月15號日軍投降之後，黃華村啲人組織咗追悼殉敵會嚟追悼啲死難者，重喺個村度起咗嚿寫住「血淚灑黃華」五個大字嘅石碑嚟唱衰啲日軍點衰法，同埋村民點解會死得咁慘。

家下呢嚿碑亦係廣州市級文物保護單位。

## 經過嘅道路
呢度啲路嘅順序係從北去到南嚟排嘅，其中**加粗**咗嘅字係主幹道：
* 北較場路
* **[[東風路 (廣州荔灣至廣州天河)|東風東路]]**

## 特色
呢條馬路兩邊主要係一啲廣東省政府部門嘅住宅同總部，附近重有間學校響度。

## 連出去
* 广州地名故事之黄华路 問問看社區
* 因寺而得名的黄华路 金羊網旅遊吧
* 广故事 | 讲广州故事-品广州文化 &raquo; Blog Archive &raquo; 落寞黄华碑——黄华路的“血”和“泪” 網易博客
* 【第16期】（“血泪洒黄华”碑）屠城有血证　勒石记暴行 廣州圖書館
* 落寞黄华碑——黄华路的“血”和“泪” 大洋網
法政路

**法政路**可以係：

* 法政路 (廣州)：喺廣東省廣州市，分別喺越秀區、增城區同花都區。
* 法政路 (深圳)：喺廣東省深圳市寶安區光明新區。
* 法政路 (梅州)：喺廣東省梅州市梅江區。
* 法政路 (韶關)：喺廣東省韶關市新豐縣。
* 法政路 (清遠)：喺廣東省清遠市佛岡縣。
* 法政路 (蘭州)：喺甘肅省蘭州市城關區。
法政路 (廣州越秀)

越秀區嘅**法政路**（）係中國廣東省廣州市嘅其中一條馬路，成條馬路東西走向。西邊從小北路開始，一直向東去到越秀北路嗰頭。馬路嘅最東邊有東濠涌高架橋接住。

## 概要
全長550米，闊19米，雙向4車道。

## 個名點嚟？
呢條馬路喺清朝嗰陣，由於附近有間法政學堂（而家係小北路小學）喺度先至改咗噉嘅名。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* 小北路
* 德政北路
* **[[越秀路 (廣州)|越秀北路]]**、**[[東濠涌高架橋]]**
石排街

**石排街**（**Shek Pai Street**）係香港新界葵青區一條街，西南接住青山公路，西北接住大白田街。

1993年，石排街延長段通車，喺北葵涌診所外同大白田街、安捷里交接。延長段落成前，終點喺石籬天主教小學新校舍（即前上葵涌工業中學）外，設有迴旋處。

## 附近建築
* 安蔭邨
* 石籬邨
* 石排街公園

## 附近道路
* 童子街
* 梨木道
* 安足街
* 大隴街

## 參考
* 石排街四年六掘路擾民

## 連結
* 石排街(Shek Pai St)
法政路 (廣州)

廣州市入面有3條**法政路**：

* 法政路 (廣州越秀)：喺越秀區。
* 法政路 (廣州花都)：喺花都區。
* 法政路 (廣州增城)：喺增城區。
禾笛街

**禾笛街**（**Wo Tik Street**）係香港新界荃灣區一條街，北面接住沙咀道，南面接住楊屋道。

## 附近建築
* 萬景峰
* 中華基督教會全完第一小學
* 楊屋道街市
* 楊屋道市政大廈
* 荃新天地

## 附近道路
* 新村街
* 河背街

## 參考
* 禾笛街車輛違例停泊嚴重
謎語

**謎語**（ ），又有稱為**隱語**，係一啲齋靠字面解唔會解釋得到嘅語句。謎語會以隱晦、曲折嘅表達方式，玩弄語言同文字。出謎語嘅人會出一段語言或文字做**謎面**，謎面會將某個事物、概念或者文字包裝喺一句話入面，叫其他人估詞語、人名、地方名等嘅嘢，其他人可以根據謎面刪增文字、改變文字音調等嘅方法去估**謎底**。

## 粵語例子

用現代粵語表達嘅幾個謎語：

謎面：阿明一個人喺屋企，唔開燈，唔開窗，點解可以睇到嘢？
謎底：因為佢開咗電視。


謎面：咩嘢越洗越污糟？
謎底：水，因為用嚟洗嘢嘅水會越洗越污糟。

## 歷史

謎語喺中國歷史悠久，有可能追溯到上古時代嘅《易經》。《易經·歸妹·上六》有句：

據講呢句嘢嘅謎底係**剪羊毛**，噉係因為女子攞住個筐但入面冇嘢，男子劏羊但冇血，暗示只剪毛唔殺羊。

《春秋外傳》（戰國時代初成書）亦有記載：

講述有秦國嘅客人喺朝廷上講咗句隱晦嘅話，群臣都答唔出，顯示咗謎語（或者至少好近似謎語嘅嘢）嘅存在。

到咗宋朝，周密嘅《齊東野語》就有噉講：

顯示咗**謎**呢個詞喺當時嘅民間已經普及，而且廣被視為**隱語**嘅同義詞。及後到咗南宋時期，上元節期間，人會將謎語寫喺花燈上，俾人一邊觀燈一邊猜謎取樂，呢種活動叫做猜燈謎，呢種活動一路去到明朝以至現代，都仲有人會玩。

## 神話

謎語呢樣嘢喺歐美都有文化意義。譬如希臘神話中嘅斯芬克斯（ ）就好出名。斯芬克斯係一隻有獅子身體、女人頭同翼嘅怪獸，相傳佢守住底比斯嘅城門，會向過路嘅人出謎語，答唔到嘅人就會俾佢殺死。當中佢最出名嗰個謎語係：

－喺原版個故仔入便，正確答案係**人**，因為人仲係蘇蝦嗰陣要用手腳（一共四隻）爬行，大個咗就用兩隻腳行路，年老嗰時就要用拐杖，變成「三隻腳」。希臘神話相傳伊底帕斯成功解開咗呢個謎語，令到斯芬克斯因此跳崖自殺而死，解救咗底比斯。

到咗廿一世紀初，唔少歐美嘅人一講起謎語就會諗起斯芬克斯嘅傳說。甚至仲有奇幻主題嘅視像遊戲等嘅創作品由呢個故事中取材，好似魔法風雲會以及龍與地下城等嘅奇幻遊戲，都有用到斯芬克斯嘅形象。

## 睇埋
*解謎
*燈謎
*IQ 題
*字面意思
*雙重意思

## 引述
舞貔貅

**舞貔貅**係中國傳統表演，由兩個人扮成貔貅跟音樂節拍而舞出唔同動作，通常喺節日、神誕或者其他喜事做表演。另外有啲麻雀館開張嗰陣，亦都會有舞貔貅表演。
## 睇埋
*舞龍
*舞獅
*舞麒麟
吟誦

**吟誦**係舊時中國傳統教學方法，亦都係文人用嘅讀書方法，會根據格律、平仄去將詩詞歌賦有節奏咁讀出嚟。

## 睇埋
*朗誦
舞獅

**舞獅**係中國傳統表演，由幾個人扮成獅子跟音樂節拍而舞出唔同動作，通常喺節日、神誕或者其他喜事做表演。

舞獅主要分**北獅**、**南獅**兩大流派，
*北方人舞北獅；
*南方人（尤其係粵人）舞南獅。南獅又叫。喺舞獅嘅過程之中，要做齊「見青」、「驚青」、「採青」、「碎青」、「吐青」同「醉青」先算係完成。而青又有分「菜青」同「旗青」，「菜青」就會綁住一棵生菜，「旗青」就係寫啲吉利語句。

## 睇埋
*舞龍
*舞貔貅
*舞麒麟
英歌

**英歌**係廣東潮州、汕頭、揭陽、陸豐等地嘅傳統集體巡遊表演，通常係36人、72人或者108人一齊表演，會著住梁山泊好漢嘅戲服同埋畫面譜。而香港嘅英歌舞，表演嘅人數大約係30到40人。
越秀新都會

**越秀新都會**（）係中國廣東省廣州市一間規模比較大同配套最齊全嘅高級中央商務區核心嘅寫字樓，喺越秀區嘅中山六路嘅北邊；人民北路嘅東邊；光孝路嘅西邊同寧家里南邊之間嘅位。而呢間大廈喺2005年10月開始逳手起，2007年3月封頂，2007年7月落成。成棟大樓有21層樓咁高。
朱祐樘

**朱祐樘**（）係大明國第十任皇帝，明憲宗朱見深嘅第三個仔。佢嘅年號係弘治，所以有人叫佢**弘治皇帝**。死後廟號**孝宗**，所以又有人叫佢**明孝宗**。諡號**建天明道誠純中正聖文神武至仁大德敬皇帝**。

## 生平
成化十一年立為皇太子。

1487年，明憲宗過身，朱祐樘繼位做皇帝。

朱祐樘在位個陣，國家政治清明、經濟繁榮、百姓有米、世界太平，俾後人讚佢係「中興嘅令主」，而佢嘅管治時期，更被稱為「弘治中興」。

佢喺1505年過身，由佢個仔朱厚照繼位，就係明武宗。
簡單英文維基百科

**簡單英文維基百科**係維基百科協作計劃嘅簡單英文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過20萬篇文。

## 連出去
* 簡單英文維基百科
印地文維基百科

**印地文維基百科**係維基百科協作計劃嘅印地文版，由非牟利組織──維基媒體基金會維持負責。家下係各語言嘅維基百科計劃中，規模排名響50名以內（跟文章數量計），有超過10萬篇文。

## 連出去
* 印地文維基百科
馬其頓文

**馬其頓文**（）係北馬其頓嘅官方語言，屬於斯拉夫語族，同保加利亞文似，塞爾維亞、阿爾巴尼亞、保加利亞、希臘、斯洛文尼亞、克羅地亞都有唔少人用。

## 攷
白俄羅斯文維基百科

**白俄羅斯文維基百科**，又叫**新白俄羅斯文維基百科**（避免同舊白俄羅斯文維基百科搞亂），係維基百科協作計劃嘅現代白俄羅斯文版，由非牟利組織──維基媒體基金會維持負責。家下係各語言嘅維基百科計劃中，規模排名響60名以內（跟文章數量計），有超過7萬篇文。

## 連出去
* 白俄羅斯文維基百科
白羅斯文

**白俄羅斯文**（白羅斯文：**Белару́ская мо́ва**）係白俄羅斯嘅兩種官方語言之一，屬於印歐語系斯拉夫語族東斯拉夫語支，詞彙同烏克蘭文好似。該語言喺1933年經歷過大改革，自此分做傳統正字法同現代正字法。
皮德蒙文

**皮德蒙文**（**Piemontèis**）係意大利西北部皮德蒙用嘅語言，屬於羅曼語族，同法文、奧克文、意大利文都似。

類:羅曼語族
類:意大利語言
奧克文

**奧克文**（ 或者 ）係印歐語系羅曼語族嘅語言，通行於法國南部、摩納哥以及西班牙、意大利部份地區。有資料顯示奧克文雖然喺法國無官方地位，但係係法國最多人講嘅地區語言。

## 參考
泰盧固文

**泰盧固文**（；泰盧固文：**తెలుగు**）係印度安得拉邦嘅官方語言，屬於達羅毗荼語系，有超過7,500萬人用。
海地歸融話

**海地歸融話**（海地歸融話：**Kreyòl Ayisyen**）縮寫叫**海地話**／**海地文**，係一種以法文為基礎，受到西班牙文、葡萄牙文、泰伊諾文同其他幾種西非語言影響而形成嘅歸融話。海地歸融話係海地嘅兩種官方語言之一。有差唔多一千萬人用。

## 發音

當法文嘅/ʁ/音喺啲閉音節或者喺第個子音之前，海地歸融話就冇咗個/ʁ/音，連個寫法都冇埋個「r」，例如法文嘅*bonjour* [bõˈʒuːʁ]，海地歸融話就寫成「bonjou」，讀[bõˈʒu]，法文嘅*parc* [paʁk]，海地歸融話就寫成「pak」，讀[pak]等等。

## 參考
會昌中興

**會昌中興**係指大唐唐武宗李炎統治時期出現嘅小康。武宗喺佢在位嗰陣開始用李德裕為相。良相李德裕推行「政歸中書」政策，超級腐朽嘅大唐漸漸恢復元氣，專權嘅太監仇士良只好向武宗「告老還鄉」。

## 起用良相
唐文宗逝世，宦官仇士良擁立潁王李瀍為帝。李瀍封李德裕為相。李德裕執政之後，推行「政歸中書」政策。逼到仇士良唔可以唔落個政治舞台，向武宗「告老還鄉」。從始宦官失寵，直至李德裕俾宦官廢除。李德裕同武宗嘅勤政使唐朝恢復元氣，會昌中興起。

## 會昌滅佛

*請睇睇：[[三武一宗]]*

唐武宗李炎信奉道教，全國正興起佛教，令武宗有咗滅佛嘅心。後來，宦官扶持武宗嘅阿叔李忱登上帝位，武宗怕自己帝位唔保，即刻下令追殺李忱，又下令滅佛，令李忱冇地方匿埋。呢件事史稱會昌滅法。

## 改寫遺詔

*請睇睇：[[大中之治]]、[[李忱]]*

武宗希望長生不老，就喺各地蒐集仙丹。因此佢個身體一直衰退，喺會昌後期，他因煉丹而患上重病。太監馬元贄喺武宗昏迷嗰陣改寫遺詔，令李忱得以繼位。會昌六年，武宗病逝。會昌中興結束，大中之治開始。

## 參考
### 攷

### 書
*唐書
*新唐書
富力中心

**富力中心**（）係中國廣東廣州嘅其中一棟寫字樓，而呢間寫字樓喺天河區珠江新城入面嘅華夏路10號。呢棟大樓喺2005年開始逳手，2007年起好。

## 性質
呢間樓有243米高，一共55層樓，成棟大樓嘅建築面積有162,477平方米，其中45——54樓係富力地產嘅總部。

## 入面有嘅設施
呢間大廈入面有中西餐、咖啡廳、商務中心同會議中心，喺≥4樓係寫字樓，每層樓有4.05米高，入面重有26部高速𨋢同3部觀光𨋢，成棟大廈用咗VAV中央空調系統，而地下有880個停車位嘅停車場。

## 附近嘅交通
* 廣州地鐵：
*: 3號線：珠江新城站
*: 5號線：珠江新城站
*: APM：花城大道站

## 參攷
* R&F Centre CTBUH Skyscraper Database
* R&F Centre Emporis
* R&F Centre SkyscraperPage
* R&F Centre Structurae

## 註

類:廣州摩天大廈
童心路 (廣州)

**童心路**（）係中國廣東省廣州市嘅一條主幹道，喺越秀區。成條馬路南北走向，南邊從小北路同埋環市中路嘅交界位開始，一直向北去到下塘西路同埋西勝街嘅交界嗰頭。呢條馬路係雙向行駛。

## 概要
全長273米，闊12—18米，雙向3—4車道。

## 名
呢條馬路附近主要有間廣州市兒童活動中心先至改咗噉嘅名。

## 經過嘅道路
呢度啲路順序係從南去到北嚟排嘅，其中**加粗**咗嘅字係主幹道：
***[[環市路 (廣州荔灣至廣州天河)|環市中路]]**、**[[小北路]]**
*恆安路
*西勝街、**[[下塘西路]]**

## 特色
呢條路主要都係啲黑鬼喺度住嘅居民地，附近嘅寶漢直街都係啲城中村嘅地區。2006年，廣州電視台整咗嘅其中一隻公益廣告（就係用到路名呢個）入面，就有講到**童心路**，入面嘅宣傳標語就係「童真，唔係凈係得童心路。」（）。

## 參攷
* 广州路名研究（2）：广州现有路名分类 360doc個人圖書館

## 註
童心路

**童心路**可以係：

* 童心路 (廣州)：喺廣東省廣州市越秀區。
* 童心路 (珠海)：喺廣東省珠海市香洲區。
* 童心路 (蘇州)：喺江蘇省蘇州市張家港市。
* 童心路 (青島)：喺山東省青島市膠州市。
* 童心路 (寧波)：喺浙江省寧波市慈溪市。
廣州市第82中學

**廣州市第82中學**係中國廣東廣州嘅一間三年初中嘅全日制中學，喺1977年開辦，位置喺荔灣區西華路新僑街1號。

## 校服色

長袖：
:衫：，中間有嘅V字斜痕，左右對稱。
:褲：，兩邊有兩隻嘅四邊形（上大下細）或一隻相間嘅大三角形。
短袖：
:衫：，兩邊膊頭位有相間嘅圖案，左右對稱，有領有紐扣。
:褲：，兩邊有中等厚度嘅邊。
風褸：，左右對稱。

## 史
* 1977年：學校喺之前嘅捶帽巷小學嘅學校位開辦。
* 1979年：學校改成初中三年全日制學制。
* 2002年：學校變咗廣州市中小學綠色學校。
* 2004年4月：升做越秀區一級學校（廣州喺2005年將西華路畀咗荔灣區嗰邊）。
* 2006年4月：升做廣州市一級學校。
泰米爾文維基百科

**泰米爾文維基百科**係維基百科協作計劃嘅泰米爾文版，由非牟利組織──維基媒體基金會維持負責。家下係各語言嘅維基百科計劃中，規模排名響70名以內（跟文章數量計），有超過6萬篇文。

## 連出去
* 泰米爾文維基百科
牛肉他他

**牛肉他他**（**Steak tartare**）係種用生免治牛肉整嘅嘢食，通常都會落洋蔥、酸豆、胡椒同喼汁調味，最後打隻生蛋黃上去。

## 睇埋
*三文魚他他（Salmon tartare）
三文魚他他

**三文魚他他**（**Salmon tartare**）係種用生三文魚肉碎整嘅嘢食，通常都會落洋蔥、酸豆、胡椒同檸檬汁調味，最後放上梳打餅或者薄麵包上面，當做頭盤小食。

## 睇埋
*牛肉他他（Steak tartare）
他他醬

**他他醬**（Tartar sauce），又叫他他汁、打他汁，係種白色嘅醬，專門用嚟點炸嘢（尤其係炸魚或者其他海鮮），用到蛋黃醬做底，再加酸瓜碎、洋蔥、酸豆、番茜等等嘅配料。

## 參考
經線

**經線**，又叫**子午線**，係跟地球經度畫出嘅輔助線，每條都係連住南極同北極嘅大圓，長約莫2萬公里。

「子午」取自六府。

喺地球上面，經線嘅命名用英國格林尼治嘅本初子午線做零點，以東叫做東經幾多度，以西叫做西經幾多度，例如穿過香港嗰條經線叫做「東經廿二點三度」。

## 睇埋
*緯線
緯線

**緯線**係跟地球緯度畫出嘅輔助線，每條都係隨地球自轉形成嘅軌跡，互相平行，最長係赤道，其餘緯線長度係赤道周長乘緯度餘弦，越近南極或北極就越短。

## 睇埋
*經線
利通廣場

**利通廣場**（，）係中國廣東省廣州市嘅其中一棟摩天大樓。喺天河區珠江新城，黃埔大道西同珠江大道嘅交界西南邊。

## 負責方
呢間大廈係由美國建築師——希末·仁同10幾間專業設計機構一齊嚟負責設計，廣東交通集團嘅子公司——廣州利通職業有限公司嚟負責開發同營運，一共丼咗廿幾億蚊人民幣嚟起呢棟大廈。

## 逳手同落成時間
利通廣場喺2007年9月28號開始逳手起，2010年7月28號封頂，到咗2012年7月3號起好重開放埋。

## 性質
*佔地面積
*:全體面積：9,916㎡
*:建築面積：159,500㎡
*樓層
*:地上64層樓、地下5層樓
*高度
*:主樓：302.7米

## 連出去
* Leatop Plaza CTBUH Skyscraper Database
* Leatop Plaza Emporis
* Leatop Plaza SkyscraperPage
* Leatop Plaza Structurae

## 註

類:廣州摩天大廈
類:天河區建築物
廣東電信廣場

**廣東電信廣場**（）係由廣東電信有限公司控股嘅其中一棟綜合寫字樓，主要係有電信生產、營業辦公同寫字樓出租等好多種功能喺埋一齊嘅綜合寫字樓。呢間嘢喺廣州市越秀區中山二路同農林下路嘅交界。呢棟大樓係繼廣州國際金融中心、中信廣場同珠江城大廈之後嘅第四棟廣州最高嘅摩天大廈。

## 逳手同落成時間
呢間大樓喺1995年奠基，1997年起，2003年起好，2005年7月18號先至搞掂嗮啲要起樓用嘅錢。

## 性質
*高度：260米
*樓數：68層樓
*:地面：65層樓
*:地底：6層樓
*:裙樓：8層樓
*總建築面積：145,000㎡
*承包公司：廣東第四建築工程公司

## 攞過嘅獎
呢間大廈喺2007年攞咗由中國土木工程協會畀嘅「中國土木工程詹天佑獎」。

## 附近嘅交通
*地鐵：
*:  ：東山口站
*電車：
*: 東山（農林下路）總站
*巴士：
*: 東山（農林下路）站、東山口站

## 連出去
*广东电信广场 摩天漢世界

## 註

類:廣州摩天大廈
珠江城大廈

**珠江城大廈**（，），簡稱**珠江大廈**（）或**珠江城**（），佢係中國廣東省廣州市嘅其中一間高樓大廈。呢間大廈喺天河區珠江新城嘅珠江西路同金穗路嘅交界。喺2011年——2012年之間，呢棟大廈攞過「廣州第四高樓」嘅稱號。而家佢冇廣州國際金融中心、廣晟國際大廈同中信廣場咁高。呢間大樓重係中國第一棟凈係用咗螺絲嚟接鋼鐵結構嘅摩天大樓，更加係中國內地第一間冇炭建築。

## 負責方
呢間大廈係由中國煙草總公司廣東分公司嚟負責開發，美國SOM公司嚟負責設計，上海建工（集團）總公司嚟負責起呢棟大廈。

## 逳手同落成時間
呢間大樓喺2006年9月28號開始逳手，2010年3月28號封頂，2011年3月落成。

## 性質
*高度：309.6米（71層樓）
*佔地面積：210,000m²
*結構：鋼鐵結構
*成棟樓嘅鋼鐵結構挾埋有30kt咁重。

## 中國內地第一間[[冇炭建築]]
呢棟大廈既係中國內地第一間冇炭建築，又係而家全球其中一間最慳料嘅建築。佢嘅曲線外形可以用嚟加風速，通過入面整嘅風力渦輪機嚟搞風力發電。
### 可持續性
呢間大樓喺用咗環保嘅意識嚟設計，佢包括咗風力渦輪同宇宙熱能收集器、太陽能光伏電池、上升嘅地板通風設備同埋太陽能升溫同降溫嘅天花板系統。

## 建設經歷

* 2005年底：開始設計大樓
* 2006年9月8號：大樓開始逳手（最先搞爆破工程）
* 2006年11月：正式逳手起大樓
* 2007年7月18號：工程公開招標
* 2008年1月：主包工程開始逳手 【】
* 2008年8月：大樓主包工程已經到咗地基度 【】
* 2009年4月：大樓起到15樓 【】
* 2009年11月：開始裝玻璃幕墻
* 2009年12月：大樓嘅工程去到裝渦輪嗰步
* 2010年3月28號：大樓正式封頂

## 參攷
* SOM's Pearl River Tower Page
* AS+GG's Pearl River Tower Page
* Consulting Services performed by RWDI
* 珠江城 百度文库

## 註

類:廣州摩天大廈
希末·雅恩

**希末·雅恩**（，；）係位德國美裔嘅建築師，喺德國拜仁州嘅紐倫堡市度出世。佢最出名嘅設計係德國柏林嘅朴茨達麻廣場入面嘅索尼中心、法蘭克福嘅商品交易塔，同埋美國賓夕凡尼亞州費城嘅、泰國曼谷嘅新曼谷國際機場。重有嘅係，中國廣東省廣州市嘅利通廣場就係佢嚟負責設計嘅。2021年5月8號，佢喺屋企附近踩單車嘅時候出車禍去世，享年81歲。

## 參考
廣晟國際大廈

**廣晟國際大廈**（，）係中國廣東廣州嘅其中一棟高樓大廈，呢棟大廈喺天河區珠江新城嘅珠江大道西同金穗路嘅交界嗰邊。成棟大樓喺2007年起，2010年封頂，2012年落成。佢重係廣州嘅其中一間主要嘅商業CBD寫字樓。呢間大樓繼廣州國際金融中心同埋中信廣場之後嘅廣州第三高樓。

## 負責方
呢間大廈係由廣東省廣晟資產經營有限公司嚟負責開發，而廣州瀚華建築設計有限公司嚟負責設計，廣東省廣晟資產經營有限公司同廣州市政建設集團嚟負責起呢棟大廈。

## 性質
*建築面積：118,452㎡
*樓層
*:地上60層樓、地下6層樓
*高度：360米

## 連出去
* Leatop Plaza CTBUH Skyscraper Database
* Leatop Plaza Emporis
* Leatop Plaza SkyscraperPage
* Leatop Plaza Structurae

類:廣州摩天大廈
Swift (程式語言)

**Swift**係一隻電腦程式語言，由蘋果公司推出，用嚟編寫OS X同iOS應用程式，2014年6月響Apple WWDC公開，2015年6月響WWDC宣佈開源。設計Swift嗰時，蘋果公司有意將Swift同埋Objective-C共存喺蘋果共事嘅作業系統度。

## 歷史
2010年7月，蘋果公司開發者工具部門總監克里斯·拉特納開始進行Swift程式語言嘅設計工作，經過一年時間完成咗基本架構之後，佢領導一個設計團隊參與其中。Swift經過大約4年嘅開發，卒之喺2014年6月發表。

蘋果宣稱Swift嘅特點係：快速、現代、安全，同埋互動。並且明顯好過Objective-C語言。

## 書
有本書叫做*The Swift Programming Language*，呢本書會由基本開始教讀者點樣用Swift來寫程式，兼格教埋讀者一啲實用嘅Swift技巧。

呢本書可以喺iBooks免費下載。

## 參考

## 睇埋
*Objective-C
*C語言

## 出面網頁
* 
* 「蘋果開發者」嗰度嘅Swift
*iOS Example
*
洗街車

**洗街車**，又叫**灑水車**，係用水清洗街道嘅貨車，大街大巷成日見，帶有一個大水箱，優點係比人手快，灑濕馬路，機械化用大擦轉動，省漬，配合清潔工人洗街。而家會用水槍洗地起漬。

## 出面網頁
* https://www.google.com.hk/search?rlz=1C1SFXN_enHK504HK518&es_sm=93&biw=1024&bih=667&tbm=isch&sa=1&q=%E6%B4%97%E8%A1%97%E8%BB%8A&oq=%E6%B4%97%E8%A1%97%E8%BB%8A&gs_l=img.12..0j0i24.4733.4733.0.6559.1.1.0.0.0.0.122.122.0j1.1.0.starcmoon...0...1.1.47.img..0.1.122.Dl5pwxB0g4Q